2006D0679 — SK — 01.09.2009 — 004.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 28. marca 2006 o technickej špecifikácii interoperability týkajúcej sa subsystému riadenia/príkazov a signalizácie transeurópskej konvenčnej železničnej sústavy [oznámené pod číslom K(2006) 964] (Text s významom pre EHP) (2006/679/ES) (Ú. v. ES L 284, 16.10.2006, p.1)

Zmenené a doplnené:









▼B

ROZHODNUTIE KOMISIE

z 28. marca 2006

o technickej špecifikácii interoperability týkajúcej sa subsystému riadenia/príkazov a signalizácie transeurópskej konvenčnej železničnej sústavy

[oznámené pod číslom K(2006) 964]

(Text s významom pre EHP)

(2006/679/ES)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 2001/16/ES z 19. marca 2001 o interoperabilite konvenčnej železničnej sústavy ( 1 ), a najmä na jej článok 6 ods. 1, keďže: (1) V súlade s článkom 2 písm. c) smernice 2001/16/ES sa transeurópska konvenčná železničná sústava člení na štrukturálne alebo funkčné subsystémy. Na každý subsystém sa má vzťahovať technická špecifikácia interoperability (TSI). (2) Prvým krokom pri vytváraní TSI je návrh TSI vypracovaný Európskym združením pre železničnú interoperabilitu (AEIF), ktoré bolo určené za spoločný reprezentatívny orgán. (3) AEIF bolo poverené vypracovaním návrhu TSI subsystému riadenia/príkazov a signalizácie v súlade s článkom 6 ods. 1 smernice 2001/16/ES. Základné parametre pre tento návrh TSI boli prijaté rozhodnutím Komisie 2004/447/ES z 29. apríla 2004, ktoré upravuje prílohu A k rozhodnutiu 2002/731/ES z 30. mája 2002 a ustanovuje hlavné vlastnosti systému triedy A (ERTMS) subsystému riadenia a zabezpečenia vlakov a signalizácie systému transeurópskych konvenčných železníc uvedeného v smernici Európskeho parlamentu a Rady 2001/16/ES ( 2 ). (4) K návrhu TSI zostavenému na základe základných parametrov bola priložená úvodná správa, ktorá obsahovala analýzu nákladov a výnosov podľa článku 6 ods. 5 danej smernice. (5) Návrh TSI preskúmal výbor zriadený smernicou Rady 96/48/ES z 23. júla 1996 o interoperabilite systému transeurópskych vysokorýchlostných železníc ( 3 ). (6) Podľa článku 1 smernice 2001/16/ES sa podmienky dosiahnutia interoperability transeurópskej konvenčnej železničnej sústavy týkajú projektovania, konštrukcie, uvedenia do prevádzky, modernizácie, obnovy a prevádzky infraštruktúr a vozového parku, čo prispieva k fungovaniu sústavy, ktorá sa má uviesť do prevádzky. So zreteľom na infraštruktúry a vozový park, ktoré sú už v prevádzke v čase nadobudnutia účinnosti tejto TSI, táto TSI by sa mala uplatňovať od dátumu plánovaného začiatku stavebných prác na týchto infraštruktúrach a vozovom parku. Miera, v akej sa TSI uplatňuje, sa však bude líšiť podľa rozsahu a objemu plánovaných prác a nákladov a výnosov súvisiacich s predpokladaným využitím. Aby také čiastkové práce viedli k dosiahnutiu plnej interoperability, musia byť podporované súdržnou stratégiou implementácie. V tejto súvislosti by sa malo rozlišovať medzi modernizáciou, obnovou a výmenou súvisiacou s údržbou. (7) Smernica 2001/16/ES a TSI sa vzťahujú na obnovu, nie na výmeny súvisiace s údržbou. Členské štáty by mali byť nabádané k tomu, aby uplatňovali TSI na výmeny súvisiace s údržbou, keď budú schopné tak urobiť a keď to bude odôvodnené rozsahom práce súvisiacej s údržbou. (8) Existujúce konvenčné trate a vozový park sú už v súčasnosti vybavené systémami riadenia/príkazov a signalizácie, ktoré spĺňajú základné požiadavky smernice 2001/16/ES. Takéto staré systémy sa vyvinuli a vykonávali podľa vnútroštátnych predpisov. Základné informácie o starých systémoch sú uvedené v prílohe B k TSI. Vzhľadom na to, že overenie interoperability starých systémov sa musí vykonať v súlade s článkom 16 ods. 2 smernice 2001/16/ES s prihliadnutím na požiadavky TSI, je potrebné počas prechodného obdobia medzi uverejnením tohto rozhodnutia a úplným vykonávaním pripojenej TSI ustanoviť podmienky, ktoré musia spĺňať staré systémy okrem systémov výslovne uvedených v TSI. Každý členský štát má ostatným členským štátom a Komisii poskytovať informácie o príslušných vnútroštátnych technických predpisoch, ktoré sa používajú na dosiahnutie interoperability a ktoré spĺňajú základné požiadavky smernice 2001/16/ES, o orgánoch, ktoré vymenuje na vykonávanie postupu posudzovania zhody alebo vhodnosti na použitie, a o kontrolnom postupe pri overovaní interoperability subsystémov podľa článku 16 ods. 2 smernice 2001/16/ES. (9) Na tento účel by členské štáty mali so zapojením orgánov notifikovaných podľa článku 20 smernice 2001/16/ES čo možno najviac uplatňovať zásady a kritériá ustanovené v smernici 2001/16/ES na vykonávanie článku 16 ods. 2. Komisia by mala analyzovať informácie predložené členskými štátmi o vnútroštátnych predpisoch, postupoch, orgánoch príslušných v oblasti implementácie postupov a trvaní týchto postupov a prípadne by mala s výborom prerokovať potrebu prijatia akýchkoľvek ďalších opatrení. (10) Podobný postup by sa mal taktiež uplatňovať na otázky, ktoré sú v prílohe G k TSI zatriedené ako „otvorené body“. (11) TSI by si nemala vyžadovať používanie osobitných technológií alebo technických riešení s výnimkou prípadu, ak je to bezpodmienečne potrebné pre interoperabilitu transeurópskej konvenčnej železničnej sústavy. (12) TSI vychádza z najlepších odborných znalostí dostupných v čase prípravy príslušného návrhu. Rozvoj technológií, prevádzkových, bezpečnostných alebo spoločenských požiadaviek si môže vyžadovať zmeny alebo doplnenia tejto TSI. Na tento účel bol vypracovaný postup riadenia zmien na konsolidáciu a aktualizáciu požiadaviek prílohy A k TSI. Tento aktualizačný postup, v súčasnosti pod záštitou AEIF ako spoločného reprezentatívneho orgánu, prejde pod Európsku železničnú agentúru zriadenú podľa nariadenia Európskeho parlamentu a Rady (ES) č. 881/2004 ( 4 ), len čo začne svoju činnosť. V súlade s článkom 6 ods. 3 smernice 2001/16/ES sa prípadne začne hlbší a dôkladnejší postup prieskumu alebo aktualizácie, ktorý bude mať za následok úpravu riadneho postupu určeného v tejto TSI. (13) Pri uplatňovaní TSI, ktorá sa má prijať týmto rozhodnutím, by sa mali zohľadňovať špecifické kritériá týkajúce sa technickej a prevádzkovej zlučiteľnosti medzi infraštruktúrami a vozovým parkom, ktoré sa majú uviesť do prevádzky, a sieťou, do ktorej sa majú začleniť. Tieto požiadavky na zlučiteľnosť si vyžadujú súhrnnú technickú a ekonomickú analýzu, ktorá by sa mala vykonávať pre osobitné aplikácie na základe každého jednotlivého prípadu. Táto analýza by mala zohľadňovať rozhrania medzi rôznymi subsystémami uvedenými v smernici 2001/16/ES, rôzne kategórie tratí a vozového parku uvedené v danej smernici a technické a prevádzkové prostredie existujúcej siete. (14) Je nevyhnutné, aby táto analýza prebehla v rámci koherentných vykonávacích predpisov a usmernení. Je preto potrebné, aby členské štáty vypracovali národnú stratégiu implementácie TSI, ktorá je predmetom tohto rozhodnutia, pričom v tejto stratégii by sa mali uviesť etapy nevyhnutné na prechod k interoperabilnej sieti. Takéto národné stratégie by sa mali spojiť a zosúladiť v rámci súhrnného plánu EÚ na implementáciu TSI v perspektíve celej EÚ. (15) Cieľový systém opísaný v pripojenej TSI (systém triedy A) je založený na počítačovej technológii, ktorá starne podstatne rýchlejšie ako súčasné tradičné železničné signalizačné a telekomunikačné zariadenia. Z toho vyplýva, že je potrebná skôr predvídavá ako reaktívna stratégia nasadenia s cieľom zabrániť možnému zastaraniu systému predtým, než sa dosiahne úroveň zrelosti nasadenia systému. Okrem toho by prijatie príliš rozdrobeného nasadenia v rámci európskej železničnej sústavy mohlo vyvolať väčšie náklady a prevádzkové režijné náklady. Vypracovanie koherentného transeurópskeho plánu implementácie pre cieľový systém by prispelo k harmonickému rozvoju celej transeurópskej železničnej sústavy v súlade so stratégiou Spoločenstva pre dopravnú sieť TEN. Taký plán by mal vychádzať z príslušných národných plánov implementácie a mal by zabezpečiť primeranú vedomostnú základňu na podporu rozhodnutí rôznych účastníkov a najmä Komisie pri prideľovaní finančnej podpory na železničné projekty. Komisia by mala koordinovať vypracovanie takého plánu v súlade s článkom 155 ods. 2 zmluvy. (16) Prechod k cieľovému systému triedy A podľa TSI si vyžaduje prijatie primeraných opatrení na národnej úrovni s cieľom zjednodušiť takýto prechod. Cieľom takýchto opatrení by malo byť povolenie prevádzky zariadenia triedy A, ktoré je v súlade s existujúcimi starými systémami, alebo uľahčenie implementácie predvídavého prístupu na skrátenie času do nasadenia vybavenia triedy A. Pokiaľ ide o prvý cieľ, externým osobitným prenosným modulom pre národné staré systémy príkazov a riadenia triedy B sa musí prikladať osobitná dôležitosť. (17) Mala by sa preto prijať TSI týkajúca sa subsystému „riadenie/príkazy a signalizácia“ transeurópskej konvenčnej železničnej sústavy. V dôsledku toho by sa rozhodnutie 2004/447/ES malo zodpovedajúcim spôsobom zmeniť a doplniť. (18) Opatrenia stanovené v tomto rozhodnutí sú v súlade so stanoviskom výboru zriadeného smernicou 96/48/ES, keďže: PRIJALA TOTO ROZHODNUTIE:







Článok 1

Technická špecifikácia interoperability (ďalej len „TSI“) týkajúca sa subsystému „riadenie/príkazy a signalizácia“ transeurópskej konvenčnej železničnej sústavy podľa článku 6 ods. 1 smernice 2001/16/ES sa stanovuje v prílohe k tomuto rozhodnutiu.

S výhradou článkov 2 a 3 tohto rozhodnutia je TSI plne uplatniteľná na infraštruktúru a vozový park transeurópskej konvenčnej železničnej sústavy podľa prílohy I k smernici 2001/16/ES.

Článok 2

1. Vzhľadom na systémy uvedené v prílohe B k TSI a otázky zatriedené ako „otvorené body“ v prílohe G k TSI sú podmienkami, ktoré sa majú splniť na overenie interoperability v zmysle článku 16 ods. 2 smernice 2001/16/ES, technické predpisy platné v členskom štáte, ktorý povolí uvedenie subsystému, na ktorý sa vzťahuje toto rozhodnutie, do prevádzky.

2. Každý členský štát oznámi do šiestich mesiacov od oznámenia tohto rozhodnutia ostatným členským štátom a Komisii:

a) zoznam uplatniteľných technických predpisov uvedených v odseku 1 o „otvorených bodoch“ podľa prílohy G k TSI;

b) postupy posudzovania zhody a kontrolné postupy, ktoré sa majú dodržiavať pri používaní uplatniteľných technických predpisov uvedených v odseku 1;

c) orgány, ktoré vymenuje na vykonávanie týchto postupov posudzovania zhody a kontrolných postupov.

Článok 3

Členské štáty vypracujú národný plán implementácie TSI v súlade s kritériami uvedenými v kapitole 7 prílohy.

Tento plán implementácie zašlú ostatným členským štátom a Komisii najneskôr jeden rok od nadobudnutia účinnosti tohto rozhodnutia.

Na základe týchto národných plánov navrhne Komisia súhrnný plán EÚ podľa zásad stanovených v kapitole 7 prílohy.

Článok 4

Členské štáty zabezpečia, aby sa rozsah funkčnosti starých systémov triedy B uvedených v prílohe B k TSI, ako aj ich rozhraní uchovával podľa súčasného vymedzenia okrem tých úprav, ktoré sa môžu považovať za potrebné s cieľom zmierniť nedostatky týchto systémov súvisiace s bezpečnosťou.

Členské štáty sprístupnia informácie o svojich starých systémoch, ktoré sú nevyhnutné na účely vývoja prístrojov a osvedčenia ich bezpečnosti, ktoré umožňujú interoperabilitu vybavenia triedy A podľa prílohy A k TSI s ich starými zariadeniami triedy B.

Článok 5

Členské štáty vyvinú do 31. decembra 2007 maximálne úsilie na zabezpečenie dostupnosti externého osobitného prenosného modulu (Specific Transmission Module, ďalej len „STM“) podľa kapitoly 7 prílohy pre svoje staré systémy príkazov a riadenia triedy B uvedené v prílohe B k TSI.

Článok 6

Článok 2 rozhodnutia 2004/447/ES sa vypúšťa s účinnosťou od nadobudnutia účinnosti tohto rozhodnutia.

Článok 7

Toto rozhodnutie je uplatniteľné šesť mesiacov po jeho oznámení.

Článok 8

Toto rozhodnutie je určené členským štátom.









PRÍLOHA

Technická špecifikácia interoperability týkajúca sa subsystému riadenia/príkazov a signalizácie transeurópskej konvenčnej železničnej sústavy

OBSAH 1. ÚVOD 1.1. TECHNICKÝ ROZSAH 1.2. ÚZEMNÝ ROZSAH 1.3. OBSAH TEJTO TECHNICKEJ ŠPECIFIKÁCIE PRE INTEROPERABILITU (TSI) 2. DEFINÍCIA A ROZSAH SUBSYSTÉMU 2.1. VŠEOBECNE 2.2. PREHĽAD 2.2.1. Interoperabilita 2.2.2. Triedy systémov riadenia a zabezpečenia 2.2.3. Úrovne aplikácie 2.2.4. Hranice infraštruktúrnej siete 3. ZÁKLADNÉ POŽIADAVKY SUBSYSTÉMU RIADENIA A ZABEZPEČENIA 3.1. VŠEOBECNE 3.2. ŠPECIFICKÉ ASPEKTY SUBSYSTÉMU RIADENIA A ZABEZPEČENIA 3.2.1. Bezpečnosť 3.2.2. Spoľahlivosť a dostupnosť 3.2.3. Zdravie 3.2.4. Ochrana životného prostredia 3.2.5. Technická kompatibilita 4. CHARAKTERISTIKA SUBSYSTÉMU 4.1. ÚVOD 4.2. FUNKČNÉ A TECHNICKÉ ŠPECIFIKÁCIE SUBSYSTÉMU 4.2.1. Bezpečnostné charakteristiky riadenia a zabezpečenia týkajúce sa interoperability 4.2.2. Funkčnosť vozidlového ETCS (Európskeho systému riadenia vlakov) 4.2.3. Funkčnosť traťového ETCS (Európsky systém riadenia vlakov) 4.2.4. Funkcie EIRENE (Európsky integrovaný rádiový systém železníc) 4.2.5. Rozhrania ETCS a EIRENE cez vzdušný priestor 4.2.6. Vozidlové rozhrania, interné pre riadenie a zabezpečenie 4.2.7. Traťové rozhrania, interné pre riadenie a zabezpečenie 4.2.8. Manažment kľúčov 4.2.9. ETCS-ID manažment 4.2.10. HABD (Detektor horúcobežného nápravového ložiska) 4.2.11. Kompatibilita s traťovými systémami detekcie prítomnosti vlakov 4.2.12. Elektromagnetická kompatibilita 4.2.13. Rozhranie vodič – zariadenie (DMI) ETCS 4.2.14. Rozhranie vodič – zariadenie (DMI) EIRENE 4.2.15. Rozhranie nahrávania údajov na kontrolné účely 4.2.16. Viditeľnosť zariadení traťového riadenia a zabezpečenia 4.3. FUNKČNÉ A TECHNICKÉ ŠPECIFIKÁCIE ROZHRANÍ S OSTATNÝMI SUBSYSTÉMAMI 4.3.1. Rozhranie so subsystémom prevádzky a riadenia dopravy 4.3.2. Rozhrania so subsystémom železničných koľajových vozidiel 4.3.3. Rozhrania so subsystémom infraštruktúry 4.3.4. Rozhrania so subsystémom energie 4.4. PREVÁDZKOVÉ PRAVIDLÁ 4.5. PRAVIDLÁ ÚDRŽBY 4.5.1. Zodpovednosť výrobcu zariadenia 4.5.2. Zodpovednosť zmluvných strán 4.5.3. Zodpovednosť prevádzkovateľa infraštruktúry a železničných podnikov 4.5.4. Plán údržby 4.6. PROFESIONÁLNE PREDPOKLADY 4.7. ZDRAVOTNÉ A BEZPEČNOSTNÉ PODMIENKY 4.8. REGISTRE INFRAŠTRUKTÚRY A ŽELEZNIČNÝCH KOĽAJOVÝCH VOZIDIEL 5. KOMPONENTY INTEROPERABILITY 5.1. DEFINÍCIE 5.2. ZOZNAM KOMPONENTOV INTEROPERABILITY 5.2.1. Základné komponenty interoperability 5.2.2. Zoskupovanie komponentov interoperability 5.3. CHARAKTERISTIKY A ŠPECIFIKÁCIE KOMPONENTOV 6. STANOVENIE ZHODY A/ALEBO VHODNOSTI NA POUŽITIE KOMPONENTOV A OVERENIE SUBSYSTÉMU 6.0. ÚVOD 6.1. KOMPONENTY INTEROPERABILITY 6.1.1. Postupy stanovenia 6.1.2. Moduly 6.2. SUBSYSTÉM RIADENIA A ZABEZPEČENIA 6.2.1. Postupy hodnotenia 6.2.2. Moduly ▼M4 7. IMPLEMENTÁCIA TSI RIADENIA A ZABEZPEČENIA 7.1. IMPLEMENTÁCIA TRAŤOVEJ ČASTI ERTMS 7.1.1. Koridory 7.1.2. Spojenie s hlavnými európskymi prístavmi, zoradiskami, nákladnými terminálmi a oblasťami nákladnej dopravy 7.1.3. Projekty financované EÚ 7.1.4. Podmienky, za ktorých sa vyžadujú voliteľné funkcie 7.1.5. Staré systémy 7.1.6. Oznámenie 7.1.7. Meškanie 7.2. IMPLEMENTÁCIA VOZIDLOVEJ ČASTI ETCS 7.3. PRAVIDLÁ IMPLEMENTÁCIE ŠPECIFICKÉ PRE GSM-R 7.3.1. Traťové zariadenia 7.3.2. Vozidlové zariadenia 7.3.3. Staré systémy ▼B 7.4. ŠPECIFICKÉ PRÍPADY 7.4.1. Úvod 7.4.2. Zoznam špecifických prípadov 7.5. PRECHODNÉ USTANOVENIA ▼M4 PRÍLOHA PRÍLOHA — DODATOK 1 PRÍLOHA — DODATOK 2 ▼B PRÍLOHA A PRÍLOHA A – DODATOK 1 PRÍLOHA A – DODATOK 2 PRÍLOHA B PRÍLOHA C VŠEOBECNÉ POŽIADAVKY REGISTER INFRAŠTRUKTÚRY REGISTER ŽELEZNIČNÝCH KOĽAJOVÝCH VOZIDIEL ZOZNAMY ŠPECIFICKÝCH CHARAKTERISTÍK A POŽIADAVIEK PRÍLOHA D PRÍLOHA E PRÍLOHA F PRÍLOHA G PRÍLOHA H

1. ÚVOD

1.1. Technický rozsah

Táto technická špecifikácia pre interoperabilitu (TSI) sa týka subsystému riadenia, zabezpečenia a návestenia, ktorý sa nachádza v zozname v bode 1 prílohy II k smernici 2001/16/ES. V tomto dokumente sa vyskytuje ako subsystém riadenia a zabezpečenia.

Ďalšie informácie o subsystéme riadenia a zabezpečenia sa nachádzajú v kapitole 2 (Definícia a rozsah subsystému).

1.2. Územný rozsah

Územným rozsahom tejto TSI je transeurópsky konvenčný železničný systém opísaný v prílohe I k smernici 2001/16/ES.

1.3. Obsah tejto technickej špecifikácie pre interoperabilitu (TSI)

V súlade s článkom 5 ods. 3 smernice 2001/16/ES táto TSI:

a) stanovuje svoj plánovaný rozsah (časť siete alebo železničných koľajových vozidiel uvedená v prílohe I k smernici; subsystém alebo časť subsystému, ktoré sú uvedené v prílohe II k smernici) – kapitola 2 (Definícia a rozsah subsystému);

b) stanovuje hlavné požiadavky pre daný subsystém riadenia a zabezpečenia a jeho rozhrania s inými subsystémami – kapitola 3 (Základné požiadavky subsystému riadenia a zabezpečenia);

c) stanovuje funkčné a technické špecifikácie, ktoré subsystém a jeho rozhrania s inými subsystémami musia spĺňať. Ak je to nevyhnutné, tieto špecifikácie sa môžu líšiť podľa použitia subsystému, napríklad podľa kategórií trate, stanice a/alebo železničných koľajových vozidiel stanovených v prílohe 1 k smernici – kapitola 4 (Charakteristika subsystému);

d) určuje zložky a rozhrania interoperability, ktoré upravujú európske špecifikácie vrátane európskych noriem, ktoré sú potrebné na dosiahnutie interoperability v rámci transeurópskeho konvenčného železničného systému – kapitola 5 (Komponenty interoperability);

e) uvádza v každom zvažovanom prípade postupy stanovenia zhody alebo vhodnosti na použitie. To zahŕňa najmä moduly definované v rozhodnutí 93/465/EHS alebo, ak je to potrebné, špecifické postupy použiteľné buď na stanovenie zhody, alebo vhodnosti na použitie komponentov interoperability a overenie subsystémov „ES“ – kapitola 6 (Stanovenie zhody a/alebo vhodnosti na použitie komponentov a overenie subsystému);

f) stanovuje stratégiu zavádzania technickej špecifikácie pre interoperabilitu. Je potrebné najmä určiť štádiá, ktoré majú byť dokončené s cieľom dosiahnuť postupný prechod z existujúceho stavu do konečného stavu, pri ktorom bude normou dodržanie technickej špecifikácie pre interoperabilitu – kapitola 7 (Implementácia technickej špecifikácie pre interoperabilitu riadenia a zabezpečenia);

g) pre zainteresovaných zamestnancov stanovuje odbornú kvalifikáciu a zdravotné a bezpečnostné podmienky pri práci nutné na prevádzkovanie a údržbu daného subsystému, ako aj na zavádzanie technickej špecifikácie pre interoperabilitu – kapitola 4 (Charakteristika subsystému).

V súlade s článkom 5 ods. 5 smernice 2001/16/ES je navyše možné upravovať špecifické prípady pre každú technickú špecifikáciu pre interoperabilitu; tieto sú stanovené v kapitole 7 (Implementácia technickej špecifikácie pre interoperabilitu riadenia a zabezpečenia).

Na záver táto technická špecifikácia pre interoperabilitu v kapitole 4 (Charakteristika subsystému) tiež predkladá prevádzkové a údržbové predpisy, ktoré sú špecifické pre rozsah stanovený v odseku 1.1 (Technický rozsah) a v odseku 1.2 (Územný rozsah).

2. DEFINÍCIA A ROZSAH SUBSYSTÉMU

2.1. Všeobecne

Subsystém riadenia a zabezpečenia je definovaný ako súbor funkcií a ich implementácie, ktorý umožňuje bezpečný pohyb vlakov.

TSI riadenia a zabezpečenia definuje základné požiadavky pre tie časti subsystému riadenia a zabezpečenia, ktoré sú relevantné pre interoperabilitu, a preto podliehajú vyhláseniu o overení.

Charakteristiky subsystému riadenia a zabezpečenia, ktoré sa týkajú interoperability transeurópskeho konvenčného železničného systému, sú stanovené:

1. FUNKCIAMI, ktoré sú nevyhnutné pre bezpečné riadenie železničnej dopravy a ktoré sú dôležité pre prevádzku, vrátane tých, ktoré sa vyžadujú pri poruchových stavoch;

2. ROZHRANIAMI;

3. úrovňou PREVÁDZKY, ktorá je potrebná na splnenie základných požiadaviek.

Špecifikácie týchto funkcií, rozhraní a prevádzkových požiadaviek sa uvádzajú v kapitole 4 (Charakteristika subsystému), kde sú uvedené odkazy na podporné normy.

2.2. Prehľad

Interoperabilita transeurópskeho konvenčného systému čiastočne závisí od schopnosti spolupráce riadiaceho a zabezpečovacieho vybavenia vozidla s rôznymi traťovými zariadeniami.

Kvôli pohyblivosti zariadenia na vozidle sa subsystém riadenia a zabezpečenia delí na dve časti: vozidlové zariadenie a traťové zariadenie (pozri obrázok 8 v prílohe D).

2.2.1. Interoperabilita

Táto technická špecifikácia interoperability uvádza funkcie, rozhrania a prevádzkové požiadavky, ktoré zabezpečujú dosiahnutie interoperability. Technická interoperabilita je nevyhnutnou podmienkou funkčnej interoperability, v rámci ktorej je riadenie vlaku založené na zhodných informáciách, ktoré sa zobrazujú v kabíne rušňovodiča, a je v súlade s jednotnými prevádzkovými požiadavkami stanovenými pre konvenčnú sieť. Táto technická špecifikácia interoperability tiež obsahuje funkcie, ktoré sú potrebné na dosiahnutie funkčnej interoperability (pozri odsek 4.3.1 Rozhranie subsystému prevádzky a riadenia dopravy).

2.2.2. Triedy systémov riadenia a zabezpečenia

V rámci subsystému riadenia a zabezpečenia boli stanovené dve triedy ochrany vlaku a rádiokomunikácie:

Trieda A: Jednotný systém riadenia a zabezpečenia;

Trieda B: Systémy a aplikácie riadenia a zabezpečenia, ktoré existovali predtým, ako vstúpila do platnosti smernica 2001/16/ES, s obmedzením na tie, ktoré sú opísané v prílohe B.

Vozidlové zariadenie riadenia a zabezpečenia bude na dosiahnutie interoperability poskytovať:

— rádiové a dátové komunikačné rozhrania triedy A pre infraštruktúru v prípade prevádzky s infraštruktúrou triedy A,

— rádiové a dátové komunikačné rozhrania triedy B pre infraštruktúru v prípade prevádzky s infraštruktúrou triedy B. V rámci návestných údajov sa to dá dosiahnuť s použitím špecifického prenosového modulu (STM), ktorý vozidlovému systému triedy A umožňuje fungovať na linkách vybavených traťovým zabezpečovacím systémom triedy B vďaka použitiu údajov triedy B. Rozhranie medzi vozidlovým systémom triedy A a špecifickým prenosovým modulom sa definuje v tejto technickej špecifikácii pre interoperabilitu.

Členské štáty majú zodpovednosť zabezpečiť, aby systémy triedy B boli počas ich používania udržiavané; žiadne zmeny týchto špecifikácií nesmú byť na úkor interoperability.

2.2.3. Úrovne aplikácie

Rozhrania určené touto TSI definujú spôsoby prenosu údajov do vlakov a niekedy z vlakov. Špecifikácie triedy A odporúčané touto TSI poskytujú možnosti, z ktorých si každý projekt môže vybrať spôsob prenosu, ktorý spĺňa jeho požiadavky. Tri úrovne aplikácie sú:

Úroveň 1: Prenos údajov sa uskutočňuje bodovým prenosom „eurobalízou“ (Eurobalise) a v niektorých prípadoch polosúvislým prenosom „euroslučkou“ (Euroloop alebo rádio in-fill). Zisťovanie prítomnosti vlakov sa uskutočňuje zariadením na trati, obyčajne koľajovými obvodmi alebo nápravovými počítadlami. Návestná informácia je sprostredkovaná vodičovi zariadením umiestneným v kabíne alebo návestidlami umiestnenými popri trati.

Úroveň 2: Prenos údajov sa uskutočňuje súvislým rádiovým prenosom (GSM-R). Pre niektoré druhy funkcií si rádiový prenos vyžaduje doplnenie bodovým prenosom (Eurobalise). Zisťovanie prítomnosti vlakov sa uskutočňuje zariadením na trati, obyčajne koľajovými obvodmi alebo snímačmi počtu náprav. Návestná informácia je sprostredkovaná vodičovi prostredníctvom zariadenia umiestneného v kabíne alebo návestidiel umiestnených popri trati.

Úroveň 3: Prenos údajov sa uskutočňuje súvislým rádiovým prenosom (GSM-R). Pre niektoré druhy funkcií si rádiový prenos vyžaduje doplnenie bodovým prenosom (Eurobalise). Zisťovanie prítomnosti vlakov sa uskutočňuje zariadením inštalovaným vo vlaku, ktoré podlieha traťovému zariadeniu riadenia a zabezpečenia. Návestná informácia sa vodičovi sprostredkuje pomocou zariadenia umiestneného v kabíne.

Požiadavky tejto TSI sa vzťahujú na všetky úrovne aplikácie. Implementácii sa venuje kapitola 7 (Implementácia TSI pre riadenie a zabezpečenie). Vlak vybavený vozidlovým systémom triedy A pre danú úroveň musí byť schopný prevádzky na tejto úrovni a na akejkoľvek nižšej úrovni.

2.2.4. Hranice infraštruktúrnej siete

Miestne technické rozhrania medzi traťovými zariadeniami riadenia a zabezpečenia susediacich infraštruktúr nesmú obmedzovať súvislú jazdu vlakov, keď prechádzajú hranice medzi nimi.

Akýkoľvek vysokorýchlostný alebo konvenčný vlak vybavený vozidlovým systémom triedy A v súlade s príslušnou technickou špecifikáciou pre interoperabilitu nesmie byť obmedzovaný v prevádzke na akejkoľvek vysokorýchlostnej alebo konvenčnej trati s infraštruktúrou, ktorá je vybavená traťovým systémom triedy A v súlade s príslušnou technickou špecifikáciou pre interoperabilitu, hneď ako boli register železničných koľajových vozidiel vlaku a register infraštruktúry trate vzájomne skontrolované na interoperabilitu.

3. ZÁKLADNÉ POŽIADAVKY SUBSYSTÉMU RIADENIA A ZABEZPEČENIA

3.1. Všeobecne

V článku 4 ods. 1 smernice 2001/16/ES o interoperabilite sa vyžaduje, aby transeurópsky konvenčný železničný systém, subsystémy a komponenty interoperability vrátane rozhraní spĺňali základné požiadavky stanovené vo všeobecných podmienkach v prílohe III k smernici. Základné požiadavky sú:

— bezpečnosť,

— spoľahlivosť a dostupnosť,

— zdravie,

— ochrana životného prostredia,

— technická kompatibilita.

Smernica umožňuje, aby základné požiadavky boli aplikované na celý transeurópsky konvenčný železničný systém alebo aby boli pre každý subsystém a jeho komponenty interoperability špecifické. Základné požiadavky sú uvedené postupne v nasledujúcom texte. Požiadavky pre systémy triedy B sú zodpovednosťou každého príslušného členského štátu.

3.2. Špecifické aspekty subsystému riadenia a zabezpečenia

3.2.1. Bezpečnosť

Každý projekt, na ktorý sa táto špecifikácia aplikuje, musí zaviesť opatrenia nevyhnutné na to, aby ukázal, že riziko vyskytnutia nehody v rámci subsystému riadenia a zabezpečenia nie je vyššie ako účelné pre prevádzku. Zabezpečiť, aby riešenia na dosiahnutie bezpečnosti neohrozovali interoperabilitu, sa musí zachovaním požiadaviek základných parametrov definovaných v odseku 4.2.1 (Bezpečnostné charakteristiky riadenia a zabezpečenia týkajúce sa interoperability).

Pre systém triedy A je celkový cieľ bezpečnosti pre subsystém prerozdelený medzi vozidlové a traťové zariadenia. Podrobné požiadavky sú definované v základnom parametri, ktorý je definovaný v odseku 4.2.1 (Bezpečnostné charakteristiky riadenia a zabezpečenia týkajúce sa interoperability). Táto bezpečnostná požiadavka musí byť splnená spolu s požiadavkami dostupnosti v odseku 3.2.2 (Spoľahlivosť a dostupnosť).

Pri systémoch triedy B, ktoré sa používajú na konvenčnú železničnú prevádzku, je zodpovednosťou daného členského štátu (definované v prílohe B), aby:

— sa uistil, že konštrukcia systému triedy B spĺňa ciele vnútroštátnej bezpečnosti,

— sa uistil, že aplikácia systému triedy B spĺňa ciele vnútroštátnej bezpečnosti,

— stanovil parametre bezpečnej prevádzky a podmienky použitia systému triedy B (vrátane, nie však len, údržby a poruchových stavov).

3.2.2. Spoľahlivosť a dostupnosť

a) Pre systém triedy A je celkový cieľ spoľahlivosti a dostupnosti pre subsystém prerozdelený medzi vozidlové a traťové zariadenia. Podrobné požiadavky sú definované v základnom parametri, ktorý je špecifikovaný v odseku 4.2.1 (Bezpečnostné charakteristiky riadenia a zabezpečenia, ktoré sa týkajú interoperability).

b) Kvalita organizácie údržby pre všetky systémy, ktoré obsahujú subsystém riadenia a zabezpečenia, musí zabezpečiť, aby bola miera rizika kontrolovaná, keďže komponenty starnú a opotrebúvajú sa. Kvalita údržby musí zabezpečiť, aby bezpečnosť týmito činnosťami nebola ohrozená. Pozri odsek 4.5 (Pravidlá údržby).

3.2.3. Zdravie

Podľa európskych a vnútroštátnych predpisov, ktoré sú kompatibilné s európskymi právnymi predpismi, sa musia vykonať opatrenia, ktoré zabezpečia, že použité materiály a konštrukcie subsystémov riadenia a zabezpečenia neškodia zdraviu tých osôb, ktoré k nim majú prístup.

3.2.4. Ochrana životného prostredia

Európske a vnútroštátne predpisy, ktoré sú kompatibilné s európskymi právnymi predpismi, stanovujú:

— Ak je zariadenie riadenia a zabezpečenia vystavené nadmernej horúčave alebo ohňu, nesmie prekročiť hranicu emisie plynov, ktoré sú škodlivé pre životné prostredie.

— Zariadenie riadenia a zabezpečenia nesmie obsahovať látky, ktoré môžu počas bežného použitia nadmerne kontaminovať životné prostredie.

— Zaradenie riadenia a zabezpečenia musí podliehať platným európskym právnym predpisom regulujúcim limity emisií a citlivosť na elektromagnetické rušenie pozdĺž hraníc železnice.

— Zariadenie riadenia a zabezpečenia musí vyhovovať platným predpisom v oblasti emisie hluku.

— Zariadenie riadenia a zabezpečenia nesmie spôsobiť nárast žiadnej neprípustnej úrovne vibrácie, ktorá by mohla ohroziť integritu infraštruktúry (keď je infraštruktúra správne udržiavaná).

3.2.5. Technická kompatibilita

Technická kompatibilita zahŕňa funkcie, rozhrania a charakteristiky, ktoré sú požadované na dosiahnutie interoperability.

Požiadavky technickej kompatibility sú rozdelené do týchto troch kategórií:

— Prvá kategória stanovuje všeobecné konštrukčné požiadavky na interoperabilitu, kde sa zaraďujú vonkajšie podmienky, interná elektromagnetická kompatibilita (EMC) v rámci železničných hraníc a inštalácia. Tieto požiadavky kompatibility sú definované v tejto kapitole.

— Druhá kategória opisuje, ako sa subsystém riadenia a zabezpečenia musí používať a aké funkcie musí vykonávať, aby sa dosiahla interoperabilita. Táto kategória sa definuje v kapitole 4.

— Tretia kategória opisuje, ako sa musí subsystém riadenia a zabezpečenia obsluhovať, aby sa dosiahla interoperabilita. Táto kategória sa definuje v kapitole 4.

3.2.5.1. Kompatibilita konštrukcie

3.2.5.1.1. Vonkajšie podmienky

Systémy, ktoré vyhovujú požiadavkám systému triedy A, musia byť schopné prevádzky v klimatických a fyzikálnych podmienkach, ktoré existujú pozdĺž relevantnej časti transeurópskej konvenčnej siete. Pre rozhrania so železničnými koľajovými vozidlami pozri odsek 4.3.2.5 (Vonkajšie podmienky). Pre rozhrania s infraštruktúrou pozri odsek 4.3.3.3 (Vonkajšie podmienky).

Systémy, ktoré vyhovujú požiadavkám systému triedy B, musia vyhovovať aspoň špecifikáciám vonkajšieho prostredia použitým v príslušnom systéme triedy B, aby boli prevádzkyschopné v klimatických a fyzikálnych podmienkach, ktoré sa vyskytujú pozdĺž danej konvenčnej trate.

3.2.5.1.2. Interná elektromagnetická kompatibilita na železnici

Základný parameter je opísaný v odseku 4.2.12 (Elektromagnetická kompatibilita). Pre rozhrania so železničnými koľajovými vozidlami pozri odsek 4.3.2.6 (Elektromagnetická kompatibilita), pre rozhrania s infraštruktúrou pozri odsek 4.3.3.4 (Elektromagnetická kompatibilita) a pre rozhrania s elektrickými zariadeniami pozri odsek 4.3.4.1 (Elektromagnetická kompatibilita).

3.2.5.2. Kompatibilita riadenia a zabezpečenia

Kapitola 4 doplnená prílohami A a B definuje požiadavky interoperability subsystému riadenia a zabezpečenia.

Táto TSI spolu s TSI riadenia a zabezpečenia pre transeurópsky vysokorýchlostný železničný systém zabezpečujú, vzhľadom na subsystém riadenia a zabezpečenia, technickú interoperabilitu medzi transeurópskymi vysokorýchlostnými železničnými systémami a konvenčnými železničnými systémami, ak sú obidva systémy vybavené systémom triedy A.

4. CHARAKTERISTIKA SUBSYSTÉMU

4.1. Úvod

Transeurópsky konvenčný železničný systém, na ktorý sa vzťahuje smernica 2001/16/ES a ktorého súčasťou je subsystém riadenia a zabezpečenia, je integrovaný systém, ktorého konzistentnosť je potrebné overovať. Túto konzistentnosť je nevyhnutné kontrolovať, najmä pokiaľ ide o špecifikácie subsystému, jeho rozhrania so systémom, do ktorého je integrovaný, ako aj pokiaľ ide o predpisy prevádzky a údržby.

Pri zohľadnení všetkých relevantných základných požiadaviek subsystém riadenia a zabezpečenia je charakterizovaný týmito základnými parametrami:

— bezpečnostné charakteristiky riadenia a zabezpečenia, ktoré sa týkajú interoperability (odsek 4.2.1 Bezpečnostné charakteristiky riadenia a zabezpečenia týkajúce sa interoperability);

— funkčnosť vozidlového ETCS (odsek 4.2.2);

— funkčnosť traťového ETCS (odsek 4.2.3);

— funkcie EIRENE (odsek 4.2.4);

— rozhrania ETCS a EIRENE cez vzdušný priestor (odsek 4.2.5);

— vozidlové rozhrania, interné pre riadenie a zabezpečenie (odsek 4.2.6);

— traťové rozhrania, interné pre riadenie a zabezpečenie (odsek 4.2.7);

— manažment kľúčov (odsek 4.2.8);

— ETCS-ID manažment (odsek 4.2.9);

— HABD detektor horúcobežného nápravového ložiska (odsek 4.2.10);

— kompatibilita s traťovými systémami detekcie prítomnosti vlakov (odsek 4.2.11);

— elektormagnetická kompatibilita (odsek 4.2.12);

— rozhranie vodič – zariadenie (DMI) ETCS (odsek 4.2.13);

— rozhranie vodič – zariadenie (DMI) EIRENE (odsek 4.2.14);

— rozhranie nahrávania údajov na kontrolné účely (odsek 4.2.15);

— viditeľnosť zariadení traťového riadenia a zabezpečenia (odsek 4.2.16).

Požiadavky odsekov:

— 4.2.10 (HABD detektor horúcobežného nápravového ložiska);

— 4.2.11 (Kompatibilita s traťovými systémami detekcie prítomnosti vlakov);

— 4.2.12 (Elektromagnetická kompatibilita);

— 4.2.16 (Viditeľnosť zariadení traťového riadenia a zabezpečenia)

sa musia aplikovať vždy, nezávisle od triedy daného systému.

Všetky ďalšie požiadavky v odseku 4.2 (Funkčné a technické špecifikácie subsystému) budú vždy aplikované iba pre systém triedy A. Požiadavky systémov triedy B sú zodpovednosťou daného členského štátu. Príloha B sa zaoberá charakteristikou systému triedy B a určuje zodpovedný členský štát.

Špecifické prenosové moduly (STM), ktoré umožňujú vozidlovému systému triedy A fungovať cez infraštruktúru triedy B, sa podrobujú požiadavkám systému B.

Na dosiahnutie interoperability nie je nevyhnutné štandardizovať všetky funkcie v rámci subsystému riadenia a zabezpečenia. Funkčnosť pre automatické zabezpečenie vlaku a pre automatické riadenie vlaku, ktoré sa uvádza v kapitole 4, sa dosahuje prostredníctvom týchto funkcií:

— vozidlové štandardné funkcie, ktoré zabezpečujú, že každý vlak bude reagovať na údaje získané z trate predvídaným spôsobom,

— traťové štandardné funkcie, ktoré sú schopné spracovať údaje z národných zabezpečovacích a návestných systémov a preložiť tieto údaje do štandardných vlakových správ,

— štandardné rozhrania pre komunikáciu vlak – trať a trať – vlak.

Funkcie riadenia a zabezpečenia sú rozdelené do kategórií označujúcich napríklad to, či sú voliteľné alebo povinné. Tieto kategórie sú definované v prílohe A indexe 1 a v prílohe A indexe 32, a klasifikácia funkcií je uvedená v rámci ich textov.

Príloha A index 3 poskytuje slovník pojmov a definícií Európskeho systému riadenia vlakov (ETCS), ktoré sú použité v špecifikáciách uvedených v prílohe A.

Vo svetle základných požiadaviek v kapitole 3 sú funkčné a technické špecifikácie subsystému riadenia a zabezpečenia tieto:

4.2. Funkčné a technické špecifikácie subsystému

4.2.1. Bezpečnostné charakteristiky riadenia a zabezpečenia týkajúce sa interoperability

Základný parameter opisuje bezpečnostné požiadavky vozidlových zariadení a bezpečnostné požiadavky traťových zariadení.

S odkazom na základné požiadavky „bezpečnosti“ (pozri odsek 3.2.1 Bezpečnosť) tento základný parameter stanovuje povinné požiadavky pre interoperabilitu:

— Zachovaním požiadaviek prílohy A indexu 47 sa zabezpečí, že riešenia na dosiahnutie bezpečnosti neohrozujú interoperabilitu.

— Pre oblasť bezpečnosti jedného vozidlového zariadenia a jedného traťového zariadenia, bezpečnostnou požiadavkou pre ETCS úroveň 1 alebo úroveň 2 ( 5 ) je: prijateľná miera rizika (tolerable hazard risk, THR) 10-9/hod (pre náhodné poruchy), ktorá zodpovedá úrovni 4 bezpečnostnej integrity. Podrobné požiadavky na zariadenie triedy A sú stanovené v prílohe A indexe 27. Menej reštriktívne bezpečnostné požiadavky na hodnoty prijateľnej miery rizika (THR) pri traťových zariadeniach môžu byť prijaté pod podmienkou, že bude splnený cieľ bezpečnosti.

— Požiadavky spoľahlivosti a dostupnosti prílohy A indexu 28 by musia byť dodržané.

4.2.2. Funkčnosť vozidlového ETCS (Európskeho systému riadenia vlakov)

Tento základný parameter opisuje funkčnosť vozidlového ETCS. Zahŕňa všetky funkcie bezpečného vedenia vlaku. Výkon funkcií musí vyhovovať prílohe A indexu 14. Tieto funkcie by sa mali byť realizovať v súlade s prílohou A indexmi 1, 2, 4, 13, 23, 24, 53 a v súlade s technickými špecifikáciami určenými nižšie:

— Komunikácia s traťovým zariadením riadenia a zabezpečenia. Funkcia in-fill prenosu údajov pri aplikáciách na ETCS úrovni 1 je vo vybavení vlaku povinná iba pod podmienkami definovanými v kapitole 7. Funkčnosť dátových rádií pre ETCS je povinná iba pre aplikácie ETCS úroveň 2 alebo pre ETCS úroveň 3. — — Príjem eurobalíza, pozri prílohu A indexy 9, 36, 43. — Príjem euroslučka, pozri prílohu A indexy 15, 16, 50. — Správa protokolov rádiového prenosu a rádiových správ, pozri prílohu A indexy 10, 11, 12, 18, 19, 22, 39, 40.

— Komunikácia s vodičom — — Podpora vedenia vlaku, pozri prílohu A index 51. — Poskytnutie odometrickej informácie, pozri prílohu A index 51.

— Komunikácia so špecifickým prenosovým modulom STM, pozri prílohu A indexy 8, 25, 26, 36, 52. Táto funkcia zahŕňa: — — riadenie výstupu STM, — poskytovanie údajov, ktoré budú použité prenosovým modulom STM, — riadenie prechodov STM.

— Poskytnutie funkcie automatickej ochrany vlaku a návestenia na stanovisku vodiča. Pozri prílohu A indexy 6, 7, 31, 37. Táto funkcia obsahuje: — — lokalizáciu vlaku v koordinačnom systéme eurobalízy, čo je základom kontroly dynamického rýchlostného profilu. — výpočet profilu dynamickej rýchlosti v rámci jeho úlohy, — kontrolu profilu dynamickej rýchlosti počas jeho úlohy, — výber spôsobu kontroly rýchlosti, — kontrolu vlaku podľa vnútroštátnych nariadení, — definovanie a poskytnutie funkcie intervencie, — určenie vlastností vlaku.

— Demonštrácia celistvosti vlaku (integrity vlaku) – povinná pre úroveň 3, nevyžaduje sa pre úrovne 1 a 2.

— Monitoring fungovania zariadenia a podpora pri poruchových stavoch. Táto funkcia zahŕňa: — — spustenie funkčnosti vozidlovej ETCS, — poskytnutie podpory pri poruchových stavoch, — vypnutie funkčnosti vozidlovej ETCS.

— Podpora záznamu dát na účely kontroly. Pozri prílohu A indexy 5, 41, 55.

— Funkcia kontroly bdelosti. Pozri prílohu A index 42. Implementácia môže byť: — — mimo vozidlového ERTMS/ETCS, komponentov interoperability (pozri kapitolu 5) s možným rozhraním s vozidlovým ERTMS/ETCS, — vnútri vozidlového ERTMS/ETCS.

4.2.3. Funkčnosť traťového ETCS (Európsky systém riadenia vlakov)

Základný parameter opisuje funkčnosť traťového ETCS. Obsahuje celkovú funkčnosť ETCS na poskytnutie bezpečnej cesty pre daný vlak. Výkon funkcií musí byť v súlade s prílohou A indexom 14. Tieto funkcie musia byť implementované v súlade s prílohou A indexmi 1, 2, 4, 13, 23, 24, 31, 37, 53 a technickými špecifikáciami uvedenými nižšie:

— komunikácia s traťovým návestným zariadením (zabezpečovacie zariadenie, návestidlo),

— lokalizácia daného vlaku v koordinačnom systéme eurobalízy (úroveň 1 a 2),

— prevod informácií z traťového návestného zariadenia do štandardného formátu pre vozidlové zariadenie riadenia a zabezpečenia,

— vytváranie povolení na jazdu vrátane opisu trate a príkazov udelených konkrétnemu vlaku,

— komunikácia s vozidlovým zariadením riadenia a zabezpečenia, ktorá obsahuje: — — prenos eurobalízou, pozri prílohu A indexy 9, 43, — rádio in-fill, pozri prílohu A indexy 18, 19, 21. Rádio in-fill je relevantné iba pre úroveň 1, na ktorej je však voliteľné (pozri aj odsek 7.2.6), — euroslučka, pozri prílohu A indexy 16, 50. Euroslučka je relevantná iba pre úroveň 1, na ktorej je voliteľná (pozri odsek 7.2.6), — rádiokomunikácia centier rádiového riadenia RBC, pozri prílohu A indexy 10, 11, 12, 39, 40. Rádiokomunikácia RBC je relevantná iba pre úroveň 2 a 3,

— poskytovanie informácií o voľnosti trate zabezpečovaciemu zariadeniu. Táto funkcia je relevantná iba pre úroveň 3.

4.2.4. Funkcie EIRENE (Európsky integrovaný rádiový systém železníc)

Tento základný parameter opisuje funkcie hlasovej a dátovej komunikácie EIRENE:

— funkcie spojené s volaním vodiča,

— prevádzkové rádiové funkcie,

— dátová komunikácia.

Tieto funkcie musia byť implementované v súlade s technickými špecifikáciami stanovenými v prílohe A indexoch 23, 33 a 48 a ich výkon musí zodpovedať prílohe A indexu 54.

4.2.5. Rozhrania ETCS a EIRENE cez vzdušný priestor

Celková špecifikácia týchto rozhraní pozostáva s dvoch častí:

— špecifikácia protokolov na prepravu informácií z/do ERTMS (Európsky systém riadenia železničnej dopravy) a zaručenie bezpečnosti v komunikácii,

— špecifikácia rozhraní medzi časťami zariadenia. Rozhrania medzi zariadením sú opísané v: — — odseku 4.2.6 (Vozidlové rozhrania, interné pre riadenie a zabezpečenie) pre vozidlové systémy, — odseku 4.2.7 (Traťové rozhrania, interné pre riadenie a zabezpečenie) pre traťové systémy.

Tento základný parameter opisuje vzduchový priestor medzi traťovým a vozidlovým zariadením riadenia a zabezpečenia. Obsahuje:

— fyzikálne, elektrické a elektromagnetické hodnoty, ktoré sa musia zachovať, aby sa poskytla bezpečná prevádzka,

— použitý komunikačný protokol,

— dostupnosť komunikačného kanála.

Používajú sa tieto špecifikácie:

— rádiokomunikácia s vlakom. — Rozhranie rádiového spojenia triedy A musia pracovať v pásme R-GSM. Pozri prílohu A index 35. Protokoly musia vyhovovať prílohe A indexom 10, 18, 19, 39, 40,

— eurobalízová a euroslučková komunikácia s vlakom. — Rozhrania komunikácie eurobalízy musia vyhovovať prílohe A indexom 9, 43. Rozhrania komunikácie euroslučky musia vyhovovať prílohe A indexom 16, 50.

4.2.6. Vozidlové rozhrania, interné pre riadenie a zabezpečenie

Tento základný parameter sa skladá z troch častí.

4.2.6.1. Rozhranie medzi ETCS a STM

Špecifický prenosový modul (STM) umožňuje vozidlovému ETCS fungovať na linkách vybavených systémami triedy B.

Rozhranie medzi funkčnosťou vozidlového ETCS a STM pre systémy triedy B je definované v prílohe A indexoch 4, 8, 25, 26. Príloha A index 45 špecifikuje rozhranie K. Zavedenie rozhrania K je voliteľné, ale ak sa vykoná, musí byť v súlade s prílohou A indexom 45.

4.2.6.2. GSM-R/ETCS

Rozhranie medzi rádiom triedy A a funkčnosťou vozidlového ETCS. Tieto požiadavky sú definované v prílohe A indexoch 4, 7, 20, 22, 34.

4.2.6.3. Meranie rýchlosti

Rozhranie medzi funkciou merania rýchlosti a vozidlovým ERTMS/ETCS musí spĺňať požiadavky prílohy A indexu 44. Toto rozhranie prispieva základnému parametru iba vtedy, keď sa zariadenie pre meranie rýchlosti dodáva ako samostatný komponent interoperability (pozri odsek 5.2.2 Zoskupovanie komponentov interoperability).

4.2.7. Traťové rozhrania, interné pre riadenie a zabezpečenie

Tento základný parameter sa skladá zo šiestich častí.

4.2.7.1. Funkčné rozhranie medzi centrami RBC

Toto rozhranie sa používa na definovanie údajov, ktoré si vymieňajú susediace centrá rádiového riadenia RBC, aby boli schopné bezpečne viesť vlak z jedného územia RBC do druhého. Opisuje:

— informácie od „odovzdávajúcej“ RBC do „prijímajúcej“ RBC,

— informácie od „prijímajúcej“ RBC do „odovzdávajúcej“ RBC.

Tieto požiadavky sú definované v prílohe A indexe 12.

4.2.7.2. Technické rozhranie medzi centrami rádiového riadenia (RBC)

Je to technické rozhranie medzi dvoma centrami RBC. Tieto požiadavky sú definované v prílohe A indexe 58.

4.2.7.3. GSM-R/RBC

Toto je rozhranie medzi rádiovým systémom triedy A a funkčnosťou traťového ETCS. Tieto požiadavky sú definované v prílohe A indexoch 4, 20, 22, 34.

4.2.7.4. Eurobalíza/LEU

Toto je rozhranie medzi eurobalízou a traťovou elektronickou jednotkou (LEU). Tieto požiadavky sú definované v prílohe A indexe 9. Rozhranie prispieva k základnému parametru iba vtedy, keď sa eurobalíza a traťové elektronické jednotky dodávajú ako samostatné komponenty interoperability (pozri odsek 5.2.2 Zoskupovanie komponentov interoperability).

4.2.7.5. Euroslučka/LEU

Toto je rozhranie medzi euroslučkou a traťovou elektronickou jednotkou (LEU). Tieto požiadavky sú definované v prílohe A indexe 16. Rozhranie prispieva k základnému parametru iba vtedy, keď sa euroslučka a traťové elektronické jednotky dodávajú ako samostatné komponenty interoperability (pozri odsek 5.2.2 Zoskupovanie komponentov interoperability).

4.2.7.6. Požiadavky predmontáže traťového zariadenia ERTMS

Toto je rozhranie medzi traťovým vybavením triedy A a traťovou infraštruktúrou riadenia a zabezpečenia. Tieto požiadavky sú definované v prílohe A indexe 59. Tento index opisuje prostriedky predmontáže traťového zariadenia triedy A.

4.2.8. Manažment kľúčov

Tento základný parameter sa týka bezpečnostných informácií prenášaných cez rádio, ktoré je chránené mechanizmom vyžadujúcim kryptografické kľúče. Prevádzkovatelia infraštruktúry a železničné spoločnosti musia zabezpečiť riadiaci systém, ktorý kontroluje a riadi kľúče. Rozhranie manažmentu kľúčov je potrebné:

— medzi systémami manažmentu kľúčov jednotlivých prevádzkovateľov infraštruktúry,

— medzi systémami manažmentu kľúčov železničných spoločností a prevádzkovateľov infraštruktúry,

— medzi systémami manažmentu kľúčov a vozidlovým a traťovým zariadením ETCS.

Požiadavky manažmentu kľúčov medzi systémami manažmentu kľúčov interoperabilných regiónov sú definované v prílohe A indexe 11.

4.2.9. ETCS-ID manažment

Tento základný parameter sa týka unikátnych označení ETCS na vybavenie v traťových a vozidlových zariadeniach. Požiadavky sú definované v prílohe A indexe 23. Vymedzenie premenných veličín je definované v prílohe A indexe 53.

Dodávatelia vozidlového zariadenia pre riadenie a zabezpečenie sú zodpovední za spravovanie unikátnych označení v rámci vymedzeného rozpätia, ako je definované v prílohe A indexe 53. Správcovia železničných koľajových vozidiel musia zabezpečiť systém manažmentu, ktorý reguluje a spravuje tieto označenia počas technického života daného zariadenia.

V prílohe A indexe 53 majú členské štáty vymedzený rozsah označení. Členské štáty sú zodpovedné za prideľovanie tohto rozsahu zmluvným stranám vo svojom štáte.

Zmluvné strany pre traťové zariadenia sú zodpovedné za spravovanie unikátnych označení v rámci ich vymedzeného rozsahu. Prevádzkovateľ infraštruktúry musí zabezpečiť systém manažmentu, ktorý reguluje a spravuje tieto označenia počas technického života daného zariadenia.

4.2.10. HABD (Detektor horúcobežného nápravového ložiska)

Tento parameter špecifikuje požiadavky na traťové zariadenie, ktoré sa používa na to, aby sa skontrolovalo, či teplota nápravových ložísk prechádzajúcich železničných koľajových vozidiel neprekročila stanovenú hranicu, a aby bola táto informácia zaslaná do riadiaceho centra. Požiadavky sú definované v prílohe A dodatku 2.

Postup pre železničné koľajové vozidlá vybavené vozidlovým detektorom je opísaný v technickej špecifikácii interoperability železničných koľajových vozidiel v odseku 4.2.11.

4.2.11. Kompatibilita s traťovými systémami detekcie prítomnosti vlakov

Tento parameter opisuje vlastnosti traťových systémov detekcie prítomnosti vlakov, ktoré musia byť nevyhnutne aktivované železničnými koľajovými vozidlami, ktoré vyhovujú technickej špecifikácii interoperability (TSI) pre železničné koľajové vozidlá.

Železničné koľajové vozidlá musia mať vlastnosti nevyhnutné na prevádzku traťových systémov detekcie prítomnosti vlakov. V prílohe A dodatku 1 sú špecifikované požiadavky spojené s vlastnosťami vozidla. Tieto vlastnosti sú definované v TSI železničných koľajových vozidiel a v TSI železničných koľajových vozidielnákladných vagónov v odsekoch v tabuľke a budú zahrnuté v budúcej TSI železničných koľajových vozidiel.







Parameter Dodatok 1 k TSI riadenia a zabezpečenia TSI železničných koľajových vozidiel VR TSI železničných koľajových vozidiel – nákladné vagóny TSI trakčných jednotiek železničných koľajových vozidiel – lokomotívy, EMJ, DMJ* a osobné vozne TSI Prevádzka a riadenie dopravy (VS) TSI Prevádzka a riadenie dopravy (KŽ) Rázvor náprav 2.1 vrát. obr. 6 Nešpecifikované 4.2.3.2 ? — Geometria kolesa 2.2 vrát. obr. 7 4.2.10 5.4.2.3 ? — Hmotnosť vozidla (Minimálne zaťaženie nápravy) 3.1 4.1.2 4.2.3.2 ? — Bezkovový priestor v susedstve kolies 3.2 Nešpecifikované Kapitola 6 (1) ? — Kovová hmotnosť prostriedku 3.3 Nešpecifikované Otvorené ? — Materiál kolesa 3.4 Nešpecifikované 5.4.2.3 ? — Impedancia medzi kolesami 3.5 4.2.10e 4.2.3.3.1 ? — Impedancia vozidla 3.6 Nešpecifikované Žiadne ? — Použitie pieskovacieho zariadenia 4.1 Nešpecifikované Žiadne ? Neadresované Použitie kompozitných brzdových klátikov 4.2 Nešpecifikované Otvorené ? — Trakčný prúd 5.1 Nešpecifikované Žiadne ? — Použitie elektrických/magnetických bŕzd 5.2 4.1.5, 4.2.15, 4.3.6 Žiadne ? (2) Elektrické, magnetické, elektromagnetické polia 5.3 4.1.9 Žiadne ? — (1) Táto požiadavka by mala byť zachovaná ako parameter konštrukcie železničných koľajových vozidiel a pre ohodnotenie subsystému železničných koľajových vozidiel. (2) Rôzna úroveň špecifikácie: má byť súčasťou vodičského výcviku a rutinných znalostí.

4.2.12. Elektromagnetická kompatibilita

Základný parameter je rozdelený na dve časti.

4.2.12.1. Interná elektromagnetická kompatibilita riadenia a zabezpečenia

Zariadenie riadenia a zabezpečenia nesmie rušiť iné zariadenie riadenia a zabezpečenia.

4.2.12.2. Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia

Zahŕňa rozsah žiarenia elektromagnetickej kompatibility (vedený a indukovaný trakčný prúd a ďalšie prúdy pochádzajúce z vlaku, vlastnosti elektromagnetického poľa rovnako ako statických polí), ktoré má byť dodržané železničnými koľajovými vozidlami, aby sa zaistilo správne fungovanie traťového zariadenia riadenia a zabezpečenia. Zahŕňa opis merania hodnôt.

Systémy detekcie prítomnosti vlakov musia mať potrebné vlastnosti, aby boli kompatibilné so železničnými koľajovými vozidlami vyhovujúcimi TSI železničných koľajových vozidiel.

Príloha A dodatok 1 definuje vlastnosti systémov detekcie prítomnosti vlakov, ktoré musia byť kompatibilné so železničnými koľajovými vozidlami. Tieto vlastnosti budú zahrnuté do TSI železničných koľajových vozidiel.

4.2.13. Rozhranie vodič – zariadenie (DMI) ETCS

Tento parameter opisuje informácie poskytnuté vodičovi vozidlovým systémom ETCS a informácie, ktoré vodič vkladá do vozidlového systému ERTMS/ETCS. Pozri prílohu A index 51.

Zahŕňa:

— ergonómiu (vrátane viditeľnosti),

— funkcie ETCS, ktoré majú byť zobrazené,

— funkcie ETCS spustené vstupnými informáciami od vodiča.

4.2.14. Rozhranie vodič – zariadenie (DMI) EIRENE

Tento parameter opisuje informácie poskytnuté vodičovi vozidlovým systémom EIRENE a informácie, ktoré vodič vkladá do vozidlového systému EIRENE. Pozri prílohu A indexy 32, 33, 51.

Zahŕňa:

— ergonómiu (vrátane viditeľnosti),

— funkcie EIRENE, ktoré majú byť zobrazené,

— informácie týkajúce sa prichádzajúcich hovorov,

— informácie týkajúce sa prichádzajúcich hovorov.

4.2.15. Rozhranie nahrávania údajov na kontrolné účely

Tento parameter opisuje:

— výmenu údajov medzi právnym nahrávacím zariadením a nástrojom na sťahovanie údajov,

— komunikačné protokoly,

— fyzické rozhranie,

— funkčné požiadavky na nahrávanie údajov a jeho použitie.

Vyšetrovacie orgány v každom členskom štáte musia mať prístup k nahraným údajom, ktorý spĺňa povinné požiadavky v rámci nahrávania údajov na oficiálne a vyšetrovacie účely.

Pozri prílohu A indexy 4, 5, 41 a 55.

4.2.16. Viditeľnosť zariadení traťového riadenia a zabezpečenia

Tento parameter opisuje:

— vlastnosti svetlo odrážajúcich návestidiel,

— vonkajšie zorné pole vodiča. Zariadenia traťového riadenia a zabezpečenia, ktoré vodič potrebuje vidieť, musia byť umiestnené tak, aby zohľadňovali vonkajšie zorné pole vodiča, tak ako ho definuje TSI prevádzky a riadenia dopravy.

4.3. Funkčné a technické špecifikácie rozhraní s ostatnými subsystémami

4.3.1. Rozhranie so subsystémom prevádzky a riadenia dopravy

Všetky odkazy na technickú špecifikáciu pre interoperabilitu prevádzky na konvenčnej železnici –TSI OPE CR – sú otvorené body a budú potvrdené, keď sa táto TSI schváli.

4.3.1.1. Prevádzkové pravidlá

Európska konvenčná sieť sa podrobí niektorým jednotným prevádzkovým požiadavkám, ktoré budú opísané v CR TSI prevádzky a riadenia dopravy (pozri odsek 4.4 Prevádzkové pravidlá RZS TSI)

TSI prevádzky OPE na konvenčnej železnici CR: odsek 4.4 (čaká na potvrdenie).

4.3.1.2. Rozhranie vodič – zariadenie ETCS

Toto rozhranie opisuje informácie poskytnuté vodičovi z vozidlového systému ERTMS/ETCS a informácie, ktoré vodič vkladá do vozidlového systému ERTMS/ETCS. Základný parameter riadenia a zabezpečenia je opísaný v odseku 4.2.13 (Rozhranie vodič – zariadenie)

Toto rozhranie je relevantné pre systémy triedy A. Požiadavky na systémy triedy B definuje členský štát (pozri prílohu B).

TSI OPE CR: odsek 4.4 (čaká na potvrdenie).

4.3.1.3. Rozhranie vodič – zariadenie EIRENE

Toto rozhranie opisuje informácie poskytnuté vodičovi z vozidlového systému EIRENE a informácie, ktoré vodič vkladá do vozidlového systému EIRENE. Základný parameter riadenia a zabezpečenia je opísaný v odseku 4.2.14 (Rozhranie vodič – zariadenie EIRENE).

Toto rozhranie je relevantné pre systémy triedy A. Rovnaké požiadavky pre systémy triedy B definuje členský štát (pozri prílohu B).

TSI OPE CR: odsek 4.4 (čaká na potvrdenie).

4.3.1.4. Rozhranie nahrávaním údajov na kontrolné účely

Toto rozhranie sa vzťahuje na funkčné požiadavky nahrávania údajov a jeho použitia. Základný parameter riadenia a zabezpečenia je opísaný v odseku 4.2.15 (Rozhranie nahrávaním údajov na kontrolné účely).

Toto rozhranie je relevantné pre systémy triedy A. Rovnaké požiadavky pre systémy triedy B sú definované členským štátom (pozri prílohu B).

TSI OPE CR: odsek 4.2.3.5 (čaká na potvrdenie).

4.3.1.5. Garantované brzdné výkony a vlastnosti vlakov

Subsystém riadenia a zabezpečenia vyžaduje poskytnutie zaručených brzdných výkonov vlakov. TSI prevádzky a riadenia dopravy bude definovať tieto pravidlá, aby sa stanovili zaručené brzdné výkony vlakov. TSI železničných koľajových vozidiel bude definovať metódy stanovenia brzdných výkonov vozidiel.

Toto rozhranie je relevantné pre systémy triedy A. Rovnaké požiadavky pre systémy triedy B definuje členský štát (pozri prílohu B).

TSI OPE CR: odsek 4.2.2.4 (čaká na potvrdenie).

4.3.1.6. Vypnutie vozidlového ETCS z činnosti

Toto rozhranie sa vzťahuje na prevádzkové požiadavky na vypnutie vozidlového ETCS z činnosti v prípade zlyhania. Požiadavky riadenia a zabezpečenia sú v odseku 4.2.2.

Toto rozhranie je relevantné pre systémy triedy A. Požiadavky na systémy triedy B sú definované členským štátom (pozri prílohu B).

TSI OPE CR: odsek 4.4 (čaká na potvrdenie).

4.3.1.7. Manažment kľúčov

Toto rozhranie sa vzťahuje na prevádzkové požiadavky manažmentu kľúčov. Základný parameter riadenia a zabezpečenia je opísaný v odseku 4.2.8 (Manažment kľúčov).

Toto rozhranie je relevantné pre systém triedy A.

TSI OPE CR: čaká na potvrdenie.

4.3.1.8. Detektory horúcobežných nápravových ložísk (HABD)

Toto rozhranie sa vzťahuje na prevádzkové požiadavky na detektory horúcobežných nápravových ložísk. Základný parameter riadenia a zabezpečenia je opísaný v odseku 4.2.10 (HABD).

TSI OPE CR: odsek 4.2.3.5.1 (čaká na potvrdenie).

4.3.1.9. Bdelosť rušňovodiča

Toto rozhranie sa vzťahuje na prevádzkové požiadavky na kontrolu bdelosti vodiča. Základný parameter riadenia a zabezpečenia je opísaný v odseku 4.2.2 (Funkčnosť vozidlového ETCS).

TSI OPE CR: odsek 4.3.3.7 (čaká na potvrdenie).

4.3.1.10. Použitie pieskovania

Toto rozhranie sa vzťahuje na požiadavky na vodiča, aby piesok nepriaznivo nevplýval na prevádzku zariadenia na detekciu prítomnosti vlakov. Základný parameter riadenia a zabezpečenia je opísaný v odseku 4.2.11 (Kompatibilita s traťovými systémami na detekciu prítomnosti vlakov).

TSI OPE CR: v súčasnosti sa nenachádza v TSI OPE, pretože úroveň detailu je iná: potvrdí sa.

4.3.1.11. Vonkajšie zorné pole vodiča

Toto rozhranie sa vzťahuje na zorné pole vodiča cez predné sklo kabíny. Požiadavky na systém riadenia a zabezpečenia sú definované v odseku 4.2.16 (Viditeľnosť zariadení traťového riadenia a zabezpečenia).

TSI OPE CR: odsek 4.4 (čaká na potvrdenie).

4.3.2. Rozhrania so subsystémom železničných koľajových vozidiel

Všetky odkazy na CR TSI trakčných jednotiek železničných koľajových vozidliel – hnacích vozidiel a osobných vozňov zostávajú otvorené. Pod pojmom trakčné jednotky rozumieme lokomotívy, elektrické motorové jednotky a dieselové motorové jednotky.

4.3.2.1. Kompatibilita s traťovými systémami detekcie prítomnosti vlakov

Traťové systémy detekcie prítomnosti vlakov by mali mať vlastnosti nevyhnutne aktivovateľné železničnými koľajovými vozidlami, ktoré vyhovujú TSI železničných koľajových vozidiel. Základný parameter riadenia a zabezpečenia a odkazy na relevantné TSI železničných koľajových vozidiel sú opísané v odseku 4.2.11 (Kompatibilita s traťovými systémami detekcie prítomnosti vlakov).

4.3.2.2. Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia

Toto rozhranie zahŕňa rozsah žiarenia elektromagnetickej kompatibility (vedený a indukovaný trakčný prúd a ďalšie prúdy pochádzajúce z vlaku, vlastnosti elektromagnetického poľa rovnako ako statických polí), ktorý musí byť dodržaný železničnými koľajovými vozidlami, aby sa zaistila správna funkčnosť traťového zariadenia riadenia a zabezpečenia. Základný parameter riadenia a zabezpečenia je opísaný v odseku 4.2.12.2 (Elektromagnetická kompatibilita medzi železničnými koľajovými vozidlami a traťovým zariadením riadenia a zabezpečenia).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: odsek 4.1.9.

TSI železničných koľajových vozidiel – hnacie vozidlá a osobné vozne:

4.3.2.3. Garantované brzdné výkony a vlastnosti vlakov

Subsystém riadenia a zabezpečenia vyžaduje poskytnutie zaručených brzdných výkonov vlakov. TSI Železničné koľajové vozidlá musia definovať metódu stanovenia brzdných výkonov vozidiel. TSI Prevádzky a riadenia dopravy bude definovať pravidlá stanovenia zaručených brzdných výkonov vlaku.

Toto rozhranie je relevantné pre systém triedy A. Rovnaké požiadavky na systémy triedy B sú definované členským štátom (pozri prílohu B).

TSI železničných koľajových vozidiel – nákladné vozne: odsek 4.2.4.1.2.

TSI železničných koľajových vozidiel VR: odsek 4.1.5, 4.3.7, 4.3.9.

TSI železničných koľajových vozidiel – hnacie vozidlá a osobné vozne:

4.3.2.4. Umiestnenie vozidlovej antény pre riadenie a zabezpečenie

Umiestnenie antény eurobalízy a euroslučky na železničných koľajových vozidlách musí byť také, aby zaručilo spoľahlivú dátovú komunikáciu pri extrémoch traťovej geometrie, ktorú sú schopné železničné koľajové vozidlá prejsť. Musia sa zohľadniť pohyb a správanie železničných koľajových vozidiel. Základný parameter riadenia a zabezpečenia je opísaný v odseku 4.2.2 (Funkčnosť vozidlového ETCS).

Toto rozhranie je relevantné pre systém triedy A. Požiadavky na systémy triedy B sú definované členským štátom (pozri prílohu B).

Umiestnenie GSM-R antény na streche vozidla závisí najmä od rozmerov, ktoré musia byť splnené pre akýkoľvek typ vozidla, pričom sa zohľadňuje aj umiestnenie ďalších (nových alebo existujúcich) antén. V skúšobných podmienkach musí vysielanie antény vyhovovať požiadavkám, ktoré opisuje odsek 4.2.5 (Rozhrania ETCS a EIRENE cez vzdušný priestor). Skúšobné podmienky sú tiež opísané v odseku 4.2.5 (Rozhrania ETCS a EIRENE cez vzdušný priestor).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: príloha 0, 0.5, odsek 4.2.4.

TSI železničných koľajových vozidiel – hnacie vozidlá a osobné vozne:

4.3.2.5. Vonkajšie podmienky

Klimatické a fyzikálne vonkajšie podmienky zariadenia pre riadenie a zabezpečenie, ktoré sa predpokladajú pre vlak, sa musia definovať odkazom na register infraštruktúry tratí, na ktorých bude vlak prevádzkovaný a na prílohu A index A4.

TSI železničných koľajových vozidiel VR: odsek 4.3.12.

TSI železničných koľajových vozidiel – nákladné vagóny: nevzťahuje sa.

TSI železničných koľajových vozidiel – hnacie vozidlá a osobné vozne:

4.3.2.6. Elektromagnetická kompatibilita

Na uľahčenie univerzálneho používania vozidlového zariadenia riadenia a zabezpečenia na nových dráhových vozidlách, ktorý bol schválený na prevádzku po transeurópskej konvenčnej sieti, elektromagnetické podmienky očakávané na vlaku sa musia definovať v súlade s prílohou A indexom A6. Na komunikačný systém eurobalízy sa vzťahujú špecifické ustanovenia v prílohe A indexe 9.

Požiadavky na systémy triedy B sú definované členským štátom (pozri prílohu B).

TSI železničných koľajových vozidiel VR:

TSI železničných koľajových vozidiel – nákladné vagóny: nevzťahuje sa.

TSI železničných koľajových vozidiel – hnacie vozidlá a osobné vozne:

4.3.2.7. Vypnutie vozidlového ETCS z činnosti

Toto rozhranie sa vzťahuje na vypnutie vozidlového ETCS z činnosti. Požiadavky riadenia a zabezpečenia sú v odseku 4.2.2 (Funkčnosť vozidlového ETCS).

Toto rozhranie je relevantné pre systém triedy A. Rovnaké požiadavky pre subsystémy triedy B sú definované členským štátom (pozri prílohu B).

TSI železničných koľajových vozidiel VR: odsek 4.2.4 (pridá sa).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel – hnacie vozidlá a osobné vozne:

4.3.2.8. Dátové rozhrania

Dátové rozhranie medzi vlakom a vozňovým zariadením riadenia a zabezpečenia je definované v prílohe A indexe 7.

Toto rozhranie je relevantné pre systém triedy A. Rovnaké požiadavky pre systémy triedy B sú definované príslušným členským štátom (pozri prílohu B).

TSI železničných koľajových vozidiel VR: odsek 4.2.4, 4.3.13.

TSI železničných koľajových vozidiel – nákladné vozne nie sú zahrnuté pre úrovne 1 a 2 ETCS.

TSI železničných koľajových vozidiel – hnacie vozidlá a osobné vozne:

Požiadavky rozhrania medzi rádiovými komunikáciami a subsystémom železničných koľajových vozidiel sú špecifikované v prílohe A indexe 33.

Toto rozhranie je relevantné pre systém triedy A. Rovnaké požiadavky pre systémy triedy B sú definované príslušným členským štátom (pozri prílohu B).

Príslušná zodpovedajúca špecifikácia je stanovená v

— TSI železničných koľajových vozidiel – nákladné vozne: nevzťahuje sa.

— TSI železničných koľajových vozidiel VR: odsek

— TSI železničných koľajových vozidiel – hnacie vozidlá a osobné vozne:

4.3.2.9. Detektory horúcobežnosti nápravového ložiska (HABD)

Toto rozhranie sa vzťahuje na technické požiadavky pre detektory horúcobežnosti nápravového ložiska. Základný parameter riadenia a zabezpečenia je opísaný v odseku 4.2.10 (HABD).

Príslušná zodpovedajúca špecifikácia je stanovená v

— TSI železničných koľajových vozidiel – nákladné vozne: odsek 4.2.3.3.2.

— TSI železničných koľajových vozidiel VR: odsek 4.2.11, 4.3.13.

— TSI železničných koľajových vozidiel – hnacie vozidlá a osobné vozne:

4.3.2.10. Predné svetlá vozidla

Toto rozhranie sa vzťahuje na technické požiadavky farebnosti a svietivosti predných svetiel vozidla, aby sa zaistila správna viditeľnosť reflexných traťových návestidiel a reflexného oblečenia. Požiadavky riadenia a zabezpečenia sú opísané v odseku 4.2.12 (Viditeľnosť predmetov traťového riadenia a zabezpečenia).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: odsek 4.2.20.

TSI železničných koľajových vozidiel – hnacie vozidlá a osobné vozne:

4.3.2.11. Kontrola bdelosti vodiča

Toto rozhranie sa vzťahuje na technické požiadavky kontroly bdelosti vodiča. Základný parameter riadenia a zabezpečenia je opísaný v odseku 4.2.2 (Funkčnosť vozidlového ETCS).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: odsek 4.2.2.

TSI železničných koľajových vozidiel – hnacie vozidlá a osobné vozne:

4.3.2.12. Meranie rýchlosti

Je to rozhranie medzi zariadením na meranie rýchlosti a funkciou merania rýchlosti potrebnou pre činnosť vozidlového ETCS.

Toto rozhranie TSI železničných koľajových vozidiel je relevantné pre základný parameter opísaný v odseku 4.2.6.3 (Meranie rýchlosti) iba vtedy, keď je zariadenie na meranie rýchlosti dodávané ako samostatný komponent interoperability (pozri odsek 5.2.2 Zoskupovanie komponentov interoperability).

Toto rozhranie je relevantné pre systém triedy A. Rovnaké požiadavky pre systémy triedy B sú definované príslušným členským štátom (pozri prílohu B).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: 4.2.4.

TSI železničných koľajových vozidiel – hnacie vozidlá a osobné vozne:

4.3.2.13. Rozhranie nahrávania údajov na kontrolné účely

Toto rozhranie sa vzťahuje na požiadavky nahrávania údajov. Základný parameter riadenia a zabezpečenia je opísaný v odseku 4.2.15 (Rozhranie nahrávania údajov na kontrolné účely).

Toto rozhranie je relevantné pre systém triedy A. Požiadavky pre systémy triedy B sú definované príslušným členským štátom (pozri prílohu B).

TSI železničných koľajových vozidiel – nákladné vozne: nevzťahuje sa.

TSI železničných koľajových vozidiel VR: odsek 4.3.13.

TSI železničných koľajových vozidiel – hnacie vozidlá a osobné vozne:

4.3.2.14. Predmontáž vozidlového systému

Toto rozhranie sa vzťahuje na rozsah predmontáže zariadenia triedy A na dráhových vozidlách, ako je opísané v prílohe A indexe 57.

Toto rozhranie je relevantné pre systémy triedy A.

TSI železničných koľajových vozidiel VR: odsek 4.2.4.

4.3.3. Rozhrania so subsystémom infraštruktúry

4.3.3.1. Systém detekcie prítomnosti vlaku

Inštalácia infraštruktúry musí zabezpečiť, že systém detekcie prítomnosti vlaku rešpektuje požiadavky stanovené v odseku 4.2.11 (Kompatibilita s traťovými systémami detekcie prítomnosti vlakov).

TSI Infraštruktúry: odkaz na TSI subsystém riadenia, zabezpečenia a návestenia (RZS) bude obsiahnutý v budúcej technickej špecifikácii interoperability (TSI), aby infraštruktúra mohla zachovať požiadavky CCS.

4.3.3.2. Traťová anténa

Anténa traťových subsystémov musí byť umiestnená tak, aby bola zabezpečená spoľahlivá komunikácia údajov na extrémnych úsekoch traťovej geometrie, ktorú sú schopné železničné koľajové vozidlá prejsť. Musí sa zohľadniť pohyb a správanie železničných koľajových vozidiel. Pozri odsek 4.2.5 (Rozhrania ETCS a EIRENE cez vzdušný priestor).

Toto rozhranie je relevantné pre systémy triedy A. Rovnaké požiadavky pre systémy B sú definované príslušným členským štátom (pozri prílohu B).

TSI Infraštruktúry: týka sa obrysu vozidla.

4.3.3.3. Vonkajšie podmienky

Klimatické a fyzikálne podmienky životného prostredia, ktoré sa očakávajú v rámci infraštruktúry, musia byť uvedené v Registri infraštruktúry s odkazom na prílohu A index A5.

4.3.3.4. Elektromagnetická kompatibilita

Elektromagnetické podmienky očakávané v rámci infraštruktúry sa musia definovať odkazom na prílohu A index A7. Na komunikačný systém eurobalíza sa vzťahujú špecifické ustanovenia v prílohe A indexe 9. Vozidlové zariadenie riadenia a zabezpečenia, ktoré vyhovuje požiadavkám prílohy A indexu A6 a špecifickým požiadavkám pre eurobalízu v prílohe A indexe 9 sa musí považovať za vyhovujúce základným relevantným požiadavkám.

4.3.4. Rozhrania so subsystémom energie

4.3.4.1. Elektromagnetická kompatibilita

Elektromagnetické podmienky vyžadované od pevných inštalácií sa musia definovať odkazom na prílohu A index A7. Na komunikačný systém eurobalíza sa vzťahujú špecifické ustanovenia v prílohe A indexe 9. Vozidlové zariadenie riadenia a zabezpečenia, ktoré vyhovuje požiadavkám prílohy A indexu A6 a špecifickým požiadavkám pre eurobalízu v prílohe A indexe 9 musí považovať za vyhovujúce základným relevantným požiadavkám.

4.4. Prevádzkové pravidlá

Prevádzkové pravidlá vzťahujúce sa na subsystém riadenia a zabezpečenia sú podrobne definované v technickej špecifikácii prevádzky a riadenia dopravy.

4.5. Pravidlá údržby

Pravidlá údržby subsystému zahrnuté v tejto technickej špecifikácii interoperability (TSI) musia zabezpečiť, aby hodnoty udané v základných parametroch kapitoly 4 boli dodržiavané v rámci požadovaných limitov počas životnosti zariadení. Počas preventívnej alebo opravnej údržby môže subsystém zlyhať v dosahovaní hodnôt, ktoré sú udávané v základných parametroch. Pravidlá údržby musia zabezpečiť, že bezpečnosť počas týchto aktivít nie je nepriaznivo ovplyvnená.

Na dosiahnutie týchto výsledkov musia dodržať tieto body:

4.5.1. Zodpovednosť výrobcu zariadenia

Výrobca zariadení zahrnutých v subsystéme musí určiť:

— všetky požiadavky a postupy údržby (vrátane dozoru nad správnou funkčnosťou, diagnostiku, metódy testovania a nástroje) nevyhnutné na dosahovanie potrebných požiadaviek a hodnôt, ktoré sú stanovené v povinných požiadavkách tejto TSI počas celej životnosti zariadenia (doprava a uskladnenie pred inštaláciou, bežná prevádzka, zlyhania, opravy, testovanie, údržbové zásahy atď.),

— všetky zdravotné a bezpečnostné riziká, ktoré môžu ohroziť verejnosť a pracovníkov údržby,

— podmienky prvostupňovej údržby (t. j. definíciu traťových vymeniteľných jednotiek LRUdefiníciu schválených kompatibilných verzií hardvéru a softvéru, nahrádzanie nefunkčných traťových vymeniteľných jednotiek) a napríklad podmienky skladovania LRU a opravy nefunkčných LRU,

— technické podmienky na riadenie vlaku s nefunkčným zariadením až do ukončenia jeho plánovanej cesty alebo do dielne (zhoršená funkčnosť z hľadiska techniky, napríklad funkcie čiastočne alebo úplne vypnuté, izolácia od ostatných funkcií atď.),

— skúšky, ktoré by sa mali vykonať v prípade, že zariadenie bude vystavené nadmernej záťaži (napríklad zhoršené vonkajšie podmienky alebo nadmerné otrasy).

4.5.2. Zodpovednosť zmluvných strán

Zmluvné strany musia:

— zabezpečiť, že pre všetky komponenty v rámci rozsahu tejto TSI (bez ohľadu na to, či sú to komponenty interoperability alebo nie) sú definované požiadavky na údržbu, tak ako je stanovené v odseku 4.5.1,

— stanoviť všetky nevyhnutné údržbové pravidlá relevantné pre všetky komponenty v rámci rozsahu tejto TSI a zohľadniť riziká vzniknuté pri vzájomnom pôsobení rôznych zariadení vo vnútri subsystému a rozhraniach ďalších subsystémov.

4.5.3. Zodpovednosť prevádzkovateľa infraštruktúry a železničných podnikov

Prevádzkovateľ infraštruktúry alebo železničné podniky zodpovedné za prevádzku vozidlového alebo traťového zariadenia:

— musia vypracovať plán údržby, ako je definovaný v odseku 4.5.4 (Plán údržby).

4.5.4. Plán údržby

Plán údržby musí byť založený na ustanoveniach v odseku 4.5.1 (Zodpovednosť výrobcu zariadenia), v odseku 4.5.2 (Zodpovednosť zmluvných strán) a v odseku 4.5.3 (Zodpovednosť prevádzkovateľa infraštruktúry a železničných podnikov) a pokrývať aspoň:

— podmienky používania zariadenia podľa požiadaviek stanovených výrobcami,

— špecifikáciu údržbových programov (napríklad definíciu preventívnych a opravných údržbových kategórií, maximálny čas medzi dvoma preventívnymi údržbami a príslušné opatrenia, ktoré musia byť splnené pre bezpečnosť subsystému a pracovníkov údržby vzhľadom na to, že údržbové práce zasahujú do prevádzky subsystému riadenia a zabezpečenia),

— požiadavky uskladnenia náhradných dielov,

— definíciu prvostupňovej údržby,

— pravidlá zaobchádzania s nefunkčným vybavením,

— požiadavky, ktoré sa vzťahujú na minimálne právomoci pracovníkov údržby, s odkazom na bezpečnostné a zdravotné riziká,

— definíciu zodpovedností a autorizácie pracovníkov údržby (napríklad prístup k zariadeniu, riadenie obmedzení a/alebo prerušenie prevádzky systému, výmena traťových vymeniteľných jednotiek LRU, obnovenie normálnej prevádzky systému),

— postupy narábania s identifikátormi ETCS. Pozri odsek 4.2.9 (ETCS-ID manažment),

— metódy informovania výrobcu zariadenia o nedostatkoch, ktoré ohrozujú bezpečnosť a o častých systémových poruchách.

4.6. Profesionálne predpoklady

Profesionálne predpoklady vyžadované na prevádzku subsystému riadenia a zabezpečenia sú stanovené v technickej špecifikácii interoperability prevádzky a riadenia dopravy.

Požiadavky v rámci kompetencie v oblasti údržby subsystému riadenia a zabezpečenia musia byť podrobne spracované v pláne údržby (pozri odsek 4.5.4 Plán údržby).

4.7. Zdravotné a bezpečnostné podmienky

Spolu s požiadavkami špecifikovanými v plánoch údržby (pozri odsek 4.5 Pravidlá údržby) musia byť prijaté príslušné opatrenia, ktoré by zaistili zdravie a bezpečnosť pracovníkov údržby a prevádzky, a to v súlade s európskymi nariadeniami a vnútroštátnymi ustanoveniami, ktoré sú kompatibilné s európskymi právnymi predpismi.

4.8. Registre infraštruktúry a železničných koľajových vozidiel

Subsystém riadenia vlakov a zabezpečenia sa považuje za dve zariadenia:

— vozidlové zariadenie,

— traťové zariadenie.

Požiadavky na konvenčnú železničnú infraštruktúru a obsah registra železničných koľajových vozidiel s ohľadom na zariadenia riadenia a zabezpečenia sú špecifikované v prílohe C (Špecifické traťové a vlakové vlastnosti).

5. KOMPONENTY INTEROPERABILITY

5.1. Definície

Podľa článku 2 písm. d) smernice 2001/16/ES:

Komponenty interoperability sú „akýkoľvek základný komponent, skupina komponentov, montážny podcelok alebo kompletný montážny celok zariadenia buď zabudovaného, alebo určeného na zabudovanie do subsystému, od ktorého interoperabilita transeurópskej konvenčnej železničnej sústavy závisí priamo alebo nepriamo. Pojem ‚komponent‘ sa vzťahuje tak na hmotné objekty, ako aj na nehmotné objekty, ako je napr. softvér“.

Podľa kapitoly 2 subsystém riadenia a zabezpečenia je rozdelený na dve zariadenia, a preto všeobecná definícia smernice môže byť prijatá takto:

Komponenty riadenia a zabezpečenia sú akékoľvek elementárne komponenty, skupina komponentov, montážna podskupina alebo montážna skupina zariadenia zabudovaného alebo určeného na zabudovanie do traťového alebo vozidlového zariadenia, od ktorých závisí, priamo alebo nepriamo, interoperabilita transeurópskeho železničného systému. Pojem „komponent“ opisuje hmotné i nehmotné predmety, ako je napríklad softvér.

5.2. Zoznam komponentov interoperability

5.2.1. Základné komponenty interoperability

Komponenty interoperability v subsystéme riadenia a zabezpečenia sú zostavené v:

— tabuľke 5.1.a pre vozidlové zariadenie,

— tabuľke 5.2.a pre traťové zariadenie.

„Bezpečnostná platforma“ komponentov interoperability sa definuje ako stavebnicový systém (druhový produkt nezávislý od aplikácie) zložený z hardvéru a základného softvéru (firmvér a/alebo prevádzkový systém a/alebo podporné nástroje), ktoré môžu byť použité na budovanie komplexnejších systémov (druhové aplikácie, t. j. triedy aplikácií).

5.2.2. Zoskupovanie komponentov interoperability

Základné komponenty interoperability riadenia a zabezpečenia, ktoré definujú tabuľky 5.1.a a 5.2.a, môžu kombinovaním vytvárať väčšiu skupinu. Tá skupina je potom definovaná funkciami integrovaných komponentov interoperability a zostávajúcich rozhraní s vonkajšími skupinami. Ak je skupina vytvorená touto cestou, musí sa považovať za komponent interoperability.

— Tabuľka 5.1.a uvádza skupiny komponentov interoperability vozidlového zariadenia.

— Tabuľka 5.2.a uvádza skupiny komponentov interoperability traťového zariadenia.

Keď povinné špecifikácie stanovené v tejto TSI nie sú dostupné pre podporu určitého rozhrania, vyhlásenie zhody sa dá dosiahnuť zoskupovaním komponentov interoperability.

5.3. Charakteristiky a špecifikácie komponentov

Pre každý základný komponent interoperability alebo skupinu komponentov interoperability sa v tabuľkách v kapitole 5 opisujú:

— v stĺpci 3 funkcie a rozhrania. Všimnite si, že niektoré komponenty interoperability majú funkcie a/alebo rozhrania, ktoré nie sú povinné,

— v stĺpci 4 povinné špecifikácie pre stanovenie zhody každej funkcie alebo rozhrania, akokoľvek relevantnej, s odkazom na relevantný odsek kapitoly 4,

— v stĺpci 5 moduly, ktoré budú aplikované pre stanovenie zhody a ktoré sú opísané v kapitole 6 tejto TSI.

Všimnite si, že požiadavky v odseku 4.5.1 (Zodpovednosť výrobcu zariadenia) sú aplikované na každý základný komponent interoperability alebo skupiny komponentov interoperability.







Tabuľka 5.1.a Základné komponenty interoperability vozidlového zariadenia riadenia a zabezpečenia 1 2 3 4 5 č. Komponent interoperability KI Vlastnosti Špeciálne požiadavky, ktoré sa majú stanoviť s odkazom na prílohu A index č. Modul 1 Vozidlové systémy ERTMS ETCS Bezpečnosť 4.2.1 Funkčnosť vozidlového ETCS 4.2.2 H2 alebo B s D alebo B s F Okrem: — merania rýchlosti — nahrávania údajov na kontrolné účely Rozhrania ETCS a EIRENE cez vzdušný priestor 4.2.5 RBC (úrovne 2 a 3) Rádiová in-fill jednotka (voliteľná úroveň 1) Vzduchová medzera eurobalízy Vzduchová medzera euroslučky (voliteľná úroveň 1) Rozhrania STM (implementácia K rozhrania voliteľná) 4.2.6.1 Vozidlový ERTMS GSM-R 4.2.6.2 Meranie rýchlosti 4.2.6.3 Systém manažmentu kľúčov 4.2.8 ETCS ID manažment 4.2.9 Rozhranie ETCS vodič – zariadenie 4.2.13 Manažment kľúčov 4.3.1.7 Vonkajšie podmienky 4.3.2.5 Elektromagnetická kompatibilita 4.3.2.6 Dátové rozhrania. To zahŕňa aj kontrolu bdelosti (voliteľné) a celistvosti vlaku (iba úroveň 3) 4.3.2.8 Nahrávacie zariadenie bezpečnostných informácií žiadne 2 Vozidlová bezpečnostná platforma Bezpečnosť 4.2.1 H2 alebo B s D alebo B s F 3 Nahrávacie zariadenie bezpečnostných informácií Funkčnosť vozidlového ETCS 4.2.2 H2 alebo B s D alebo B s F Iba nahrávanie údajov na kontrolné účely Rozhrania Nástroj na snímanie z nahrávacieho zariadenia 4.2.15 Vozidlové ERTMS/ETCS žiadne Vonkajšie podmienky 4.3.2.5 Elektromagnetická kompatibilita EMC 4.3.2.6 4 Meranie rýchlosti Bezpečnosť 4.2.1 H2 alebo B s D alebo B s F Funkčnosť vozidlového ETCS 4.2.2 Rozhrania Vozidlové ERTMS ETCS 4.2.6.3 Vonkajšie podmienky 4.3.2.5 EMC 4.3.2.6 5 Externý špeciálny prenosový modul (STM) Funkcie a bezpečnosť žiadne H2 alebo B s D alebo B s F Podľa vnútroštátnych špecifikácií Rozhrania Vozidlové ERTMS ETCS 4.2.6.1 Vzduchová medzera systému triedy B Podľa vnútroštátnych špecifikácií žiadne Vonkajšie podmienky Podľa vnútroštátnych špecifikácií žiadne EMC Podľa vnútroštátnych špecifikácií žiadne 6 Vozidlové ERTMS/GSM-R Funkcie EIRENE 4.2.4 H2 alebo B s D alebo B s F Dátová komunikácia iba na úrovni 2 alebo 3, alebo úrovni 1 s rádio in-fill Rozhrania Vozidlové ERTMS ETCS Iba na úrovni 2 alebo 3, alebo na úrovni 1 s rádio in-fill 4.2.6.2 GSM-R 4.2.5 Rozhranie EIRENE vodič – zariadenie 4.2.14 Vonkajšie podmienky 4.3.2.5 EMC 4.3.2.6







Tabuľka 5.1.b Skupiny komponentov interoperability vozidlového zariadenia riadenia a zabezpečenia Táto tabuľka je príklad, ktorý ukazuje štruktúru. Možno navrhnúť iné skupiny. 1 2 3 4 5 č. Komponent interoperability KI Vlastnosti Špeciálne požiadavky, ktoré majú byť stanovené s odkazom na prílohu A index č. Modul 1 Vozidlová bezpečnostná platforma Vozidlové ERTMS ETCS Nahrávacie zariadenie bezpečnostných informácií Meranie rýchlosti Bezpečnosť 4.2.1 Funkčnosť vozidlového ETCS 4.2.2 H2 alebo B s D alebo B s F Rozhrania ETCS a EIRENE cez vzdušný priestor 4.2.5 RBC (úroveň 2 a 3) Rádiová in-fill jednotka (voliteľná úroveň 1) Vzduchová medzera eurobalízy Vzduchová medzera euroslučky (voliteľná úroveň 1) Rozhrania STM (implementácia K rozhrania voliteľná) 4.2.6.1 Vozidlový ERTMS GSM-R 4.2.6.2 Systém manažmentu kľúčov 4.2.8 ETCS ID manažment 4.2.9 Rozhranie ETCS vodič – zariadenie 4.2.13 Vonkajšie podmienky 4.3.2.5 EMC 4.3.2.6 Nástroj na snímanie údajov z nahrávacieho zariadenia 4.2.15 Dátové rozhrania. Toto zahŕňa aj kontrolu bdelosti (voliteľné) a celistvosti vlaku (iba úroveň 3) 4.3.2.8







Tabuľka 5.2.a Základné komponenty interoperability traťového zariadenia riadenia a zabezpečenia 1 2 3 4 5 č. Komponent interoperability KI Vlastnosti Špecifické požiadavky, ktoré sa majú stanoviť s odkazom na kapitolu 4 Modul 1 Centrá rádiového riadenia RBC Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez eurobalízu, rádio in-fill a euroslučku Rozhrania ETCS a EIRENE cez vzdušný priestor 4.2.5 Iba rádiokomunikácia s vlakom Rozhrania Susediace RBC 4.2.7.1, 4.2.7.2 Traťový ERTMS GSM-R 4.2.7.3 Systém manažmentu kľúčov 4.2.8 ETCS-ID manažment 4.2.9 Vzájomné spojenie žiadne Vonkajšie podmienky 4.3.3.3 EMC 4.3.3.4 2 Rádio in-fill jednotka Bezpečnosť 4.2.1 Funkčnosť vozidlového ETCS 4.2.3 H2 alebo B s D alebo B s F Vylúčená komunikácia cez eurobalízu, euroslučku a funkčnosť úrovne 2/3 Rozhranie ETCS a EIRENE cez vzdušný priestor 4.2.5 Iba rádiokomunikácia s vlakom Rozhrania Traťový ERTMS GSM-R 4.2.7.3 Systém manažmentu kľúčov 4.2.8 ETCS-ID manažment 4.2.9 Vzájomné spojenie a traťové elektronické jednotky LEU 4.2.3 Vonkajšie podmienky 4.3.3.3 EMC 4.3.3.4 3 Eurobalíza Bezpečnosť 4.2.1 Rozhrania ETCS a EIRENE cez vzdušný priestor 4.2.5 H2 alebo B s D alebo B s F Iba komunikácia eurobalízy s vlakom Rozhrania Traťové elektronické jednotky LEU eurobalíza 4.2.7.4 ETCS-ID manažment 4.2.9 Vonkajšie podmienky 4.3.3.3 EMC 4.3.3.4 4 Euroslučka Bezpečnosť 4.2.1 Rozhrania ETCS a EIRENE cez vzdušný priestor 4.2.5 H2 alebo B s D alebo B s F Iba komunikácia euroslučky s vlakom Rozhrania LEU euroslučka 4.2.7.5 ETCS-ID manažment 4.2.9 Vonkajšie podmienky 4.3.3.3 EMC 4.3.3.4 5 Traťové elektronické jednotky LEU eurobalíza Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez rádio in-fill, euroslučku a funkčnosť úrovní 2 a 3 Rozhrania Návestenie pri trati žiadne Eurobalíza 4.2.7.4 ETCS-ID manažment 4.2.9 Vonkajšie podmienky 4.3.3.3 EMC 4.3.3.4 6 LEU euroslučka Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez rádio in-fill, eurobalízu a funkčnosť úrovní 2 a 3 Rozhrania Návestenie pri trati žiadne Euroslučka 4.2.7.5 ETCS-ID manažment 4.2.9 Vonkajšie podmienky 4.3.3.3 EMC 4.3.3.4 7 Traťová bezpečnostná platforma Bezpečnosť 4.2.1 H2 alebo B s D alebo B s F







Tabuľka 5.2.b Skupiny komponentov interoperability traťového zariadenia riadenia a zabezpečenia Táto tabuľka je príklad, ktorý ukazuje štruktúru. Možno navrhnúí iné skupiny. 1 2 3 4 5 č. Komponent interoperability KI Vlastnosti Špecifické požiadavky, ktoré majú byť stanovené s odkazom na kapitolu 4 Modul 1 Traťová bezpečnostná platforma Eurobalíza LEU Eurobalíza Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez euroslučku a funkčnosť úrovní 2 a 3 Rozhrania ETCS a EIRENE cez vzdušný priestor 4.2.5 Iba komunikácia eurobalízay s vlakom Rozhrania Návestenie pri trati žiadne ETCS-ID manažment 4.2.9 Vonkajšie podmienky 4.3.3.3 EMC 4.3.3.4 2 Traťová bezpečnostná platforma Euroslučka LEU Euroslučka Bezpečnosť 4.2.1 Funkčnosť traťového ETCS 4.2.3 H2 alebo B s D alebo B s F Vylúčená komunikácia cez eurobalízu a funkčnosť úrovní 2 a 3 Rozhrania ETCS a EIRENE cez vzdušný priestor 4.2.5 Iba komunikácia euroslučky s vlakom Rozhrania Návestenie pri trati žiadne ETCS-ID manažment 4.2.9 Vonkajšie podmienky 4.3.3.3 EMC 4.3.3.4

6. STANOVENIE ZHODY A/ALEBO VHODNOSTI NA POUŽITIE KOMPONENTOV A OVERENIE SUBSYSTÉMU

6.0. Úvod

V rozsahu týchto TSI naplnenie relevantných základných požiadaviek uvedených v kapitole 3 tejto TSI sa zaistí dodržiavaním špecifikácie uvedenej v kapitole 4 a pokračujúcej v kapitole 5 pre komponenty interoperability, ako demonštruje pozitívny výsledok stanovenia zhody a/alebo vhodnosti na použitie komponentov interoperability a overenia subsystému v kapitole 6.

Kde sú časti základných požiadaviek splnené v rámci vnútroštátnych pravidiel, vďaka:

a) používaniu systémov triedy B (vrátane vnútroštátnych funkcií v STM);

b) otvoreným bodom v TSI;

c) výnimke podľa článku 7 smernice 2001/16/ES;

d) špecifickým prípadom, ktoré sú uvedené v odseku 7.3,

bude stanovenie zhody vykonané na zodpovednosť členského štátu, ktorého sa to týka, podľa nahlásených postupov.

6.1. Komponenty interoperability

6.1.1. Postupy stanovenia

Výrobca komponentu interoperability (KI) (a/alebo skupín komponentov interoperability) alebo jeho autorizovaný zástupca etablovaný v rámci Spoločenstva vypracuje vyhlásenie ES o zhode v súlade s článkom 13.1 a prílohou IV k smernici 2001/16/ES predtým, ako ho uvedie na trh.

Postup stanovenia zhody komponentov interoperability a/alebo skupín komponentov interoperability podľa kapitoly 5 tejto TSI bude vykonaný aplikáciou modulov, ako je špecifikované v odseku 6.1.2 (Moduly).

Niektoré špecifikácie v tejto TSI obsahujú povinné a/alebo voliteľné funkcie. Notifikovaný orgán by mal:

— overiť, že povinné funkcie relevantné pre komponent interoperability sú zavedené,

— overiť, ktoré voliteľné funkcie sú zavedené,

a vykonať stanovenie zhody.

Dodávateľ musí vo vyhlásení ES oznámiť, ktoré voliteľné funkcie sú zavedené.

Notifikovaný orgán musí overiť, že žiadne ďalšie funkcie implementované v komponente nevedú k rozporom so zavedenými povinnými alebo voliteľnými funkciami.

6.1.1.1. Špecifický prenosový modul (STM)

STM musí spĺňať vnútroštátne požiadavky a za jeho schválenie je zodpovedný príslušný členský štát, ako uvádza príloha B.

Overenie rozhrania STM s vozidlovými systémami ERTMS/ETCS vyžaduje stanovenie zhody, ktoré vykonáva notifikovaný orgán. Notifikovaný orgán musí overiť, že členský štát schválil vnútroštátnu časť STM.

6.1.1.2. Vyhlásenie ES o vhodnosti na používanie

Vyhlásenie ES o vhodnosti na používanie sa nevyžaduje pre komponenty interoperability subsystému riadenia a zabezpečenia.

6.1.2. Moduly

Na stanovenie komponentov interoperability v rámci subsystému riadenia a zabezpečenia, výrobca alebo jeho autorizovaný zástupca etablovaný v Spoločenstve si môže vybrať moduly podľa tabuliek 5.1A, 5.1B, 5.2A a 5.2B:

— buď postup typovej skúšky (Modul B) pre konštrukciu a vývojovú fázu v kombinácii so systémovým postupom riadenia kvality výroby (Modul D) pre výrobnú fázu, alebo

— postup typovej skúšky (Modul B) pre konštrukčnú a vývojovú fázu v kombinácii s postupom overenia produktu (Modul F), alebo

— systém riadenia celkovej kvality s postupom konštrukčnej skúšky (Modul H2).

Opis týchto modulov je v prílohe E k tejto TSI.

Modul D (systém riadenia kvality výroby) sa môže vybrať iba tam, kde výrobca prevádzkuje kvalitatívny systém pre výrobu, kontrolu finálneho výrobku a testovanie, ktorý schvaľuje a posudzuje notifikovaný orgán.

Modul H2 (celkový systém riadenia kvality s konštrukčnou skúškou) sa môže vybrať iba tam, kde výrobca prevádzkuje systém kvality pre konštrukciu, výrobu, kontrolu finálneho výrobku a skúšanie, ktorý schvaľuje a posudzuje notifikovaný orgán.

Nasledujúce dodatočné vysvetlenia sa vzťahujú na používanie niektorých modulov:

— S odkazom na kapitolu 4 o opise modulu B v prílohe E: — a) je požadované posúdenie konštrukcie; b) posúdenie výrobného procesu nie je požadované, ak sa modul B (typová skúška) používa spolu s modulom D (systém riadenia kvality výrobku); c) posúdenie výrobného procesu nie je požadované, ak sa modul B (typová skúška) používa spolu s modulom F (overenie výrobku).

— S odkazom na kapitolu 3 o opise modulu F v prílohe E sa štatistické overenie nepovoľuje, teda všetky komponenty interoperability budú preskúšané individuálne.

— S odkazom na odsek 6.3 o module H2 (systém riadenia celkovej kvality výroby s konštrukčnou skúškou) sa požaduje typová skúška.

Nezávisle od vybraného modulu sa použijú ustanovenia v prílohe A indexe 47; indexy A1 A2 a A3 na osvedčenie komponentov interoperability, na ktoré sa vzťahujú požiadavky základného parametra bezpečnosti (odsek 4.2.1 Bezpečnostné charakteristiky riadenia a zabezpečenia týkajúce sa interoperability).

Nezávisle od vybraného modulu sa bude kontrolovať, či pokyny dodávateľa s ohľadom na údržbu komponentov interoperability sú v súlade s požiadavkami odseku 4.5 (Pravidlá údržby) tejto TSI.

Ak je používaný modul B (typová skúška), malo by sa tak stať na základe preskúmania technickej dokumentácie [pozri odsek 3 a 4.1 o opise modulu B (typová skúška)].

Ak sa používa modul H2 (systém riadenia celkovej kvality s konštrukčnou skúškou), žiadosť o konštrukčnú skúšku musí obsahovať všetky elementy, ktoré podporujú dôkaz, že požiadavky odseku 4.5 (Pravidlá údržby) tejto TSI sú splnené.

6.2. Subsystém riadenia a zabezpečenia

6.2.1. Postupy hodnotenia

Táto kapitola sa zaoberá vyhlásením ES o overovaní subsystému riadenia a zabezpečenia. Ako uvádza kapitola 2, aplikácia subsystému riadenia a zabezpečenia sa považuje za dve zariadenia

— vozidlové zariadenie,

— traťové zariadenie.

Vyhlásenie ES o overovaní sa vyžaduje pre každé zariadenie.

Na žiadosť zmluvnej strany alebo jej zástupcu etablovaného v Spoločenstve notifikovaný orgán vykoná overenie ES vozidlového a traťového zariadenia v súlade s prílohou VI k smernici 2001/16/ES.

Zmluvná strana zostaví vyhlásenie ES o overení zariadenia riadenia a zabezpečenia v súlade s článkom 18 ods. 1 a prílohou V k smernici 2001/16/ES.

Obsah vyhlásenia ES o overení musí vyhovovať prílohe V k smernici 2001/16/ES. To zahŕňa overenie integrácie komponentov interoperability, ktoré sú súčasťou zariadenia, v tabuľkách 6.1 a 6.2 sa definujú vlastnosti, ktoré sa majú overiť a odkazujú na povinné špecifikácie, ktoré sa musia aplikovať.

Niektoré špecifikácie tejto TSI obsahujú povinné a/alebo voliteľné funkcie. Notifikovaný orgán by mal:

— overiť, že všetky povinné funkcie vyžadované od zariadenia sú implementované;

— overiť, že všetky voliteľné funkcie vyžadované traťovou alebo vozidlovou implementáciou sú implementované.

Notifikovaný orgán musí overiť, že žiadne ďalšie funkcie implementované v zariadení nevedú k rozporom s povinnými alebo voliteľnými funkciami.

Informácie o danej implementácii traťového a vozidlového zariadenia musia byť uvedené v registri infraštruktúry a v registri železničných koľajových vozidiel v súlade s prílohou C.

Vyhlásenie ES o overení traťového alebo vozidlového zariadenia musí poskytovať všetky informácie, ktoré sú požadované na zapísanie do vyššie uvedených registrov. Registre musia byť vedené v súlade so smernicou o interoperabilite 2001/16/ES článkom 24.

Vyhlásenie ES o overení traťových a vozidlových zariadení spolu s certifikátmi zhody postačuje na zabezpečenie toho, aby traťové zariadenie pracovalo s vozidlovým zariadením, ktoré bude vybavené príslušnými vlastnosťami definovanými v registri železničných koľajových vozidiel registri infraštruktúry, bez ďalšieho vyhlásenia ES o overení subsystému.

6.2.1.1. Overenie funkčnej integrácie vozidlového zariadenia

Overenie sa vykoná pre vozidlové zariadenie riadenia a zabezpečenia inštalované vo vozidle. Pre zariadenie riadenia a zabezpečenia, ktoré nie je definované ako trieda A, sú v tejto TSI zahrnuté iba overovacie požiadavky spojené s interoperabilitou (napríklad STM/ERTMS, funkčnosť vozidlového ETCS).

Predtým ako sa môže overenie vozidlovej funkčnosti vykonať, komponenty interoperability zahrnuté v zariadení sa ohodnotia v súlade s odsekom 6.1 a výsledkom bude vyhlásenie ES o zhode. Notifikovaný orgán musí zhodnotiť, či sú vhodné na aplikáciu (napríklad implementované voliteľné funkcie).

Funkčnosť triedy A, ktorá sa už overila na úrovni komponentu interoperability, nevyžaduje ďalšie overenie.

Overovacie skúšky integrácie sa musia vykonať na dôkaz toho, že komponenty zariadenia sa správne prepojili a zabudovali do vlaku, čo zabezpečí, že požadovaná funkčnosť a výkon požadovaný na túto aplikáciu zariadenia sa dosiahol. Keď sa identické vozidlové zariadenie riadenia a zabezpečenia inštaluje na identických kusoch železničných koľajových vozidiel, overenie integrácie je potrebné vykonať iba raz, a to na jednom kuse železničných koľajových vozidiel.

Musí sa overiť:

— správnosť inštalácie vozidlového zariadenia riadenia a zabezpečenia (napríklad dodržanie konštrukčných pravidiel, spolupráca prepojených zariadení, absencia nebezpečných vzájomných pôsobení, a tam kde je to nevyhnutné, uskladnenie špecifických údajov),

— správnosť činnosti na rozhraniach s dráhovým vozidlom (napríklad brzda vlaku, kontrola bdelosti, celistvosť vlaku),

— schopnosť prepojenia s traťovým zariadením riadenia a zabezpečenia s príslušnými vlastnosťami (napríklad aplikačná úroveň ETCS, nainštalované voliteľné funkcie),

— schopnosť čítania a skladovania všetkých požadovaných informácií v nahrávacom zariadení bezpečnostných informácií (ak je to nevyhnutné tiež tých, ktoré boli poskytnuté inými systémami ako Európskym systémom riadenia vlakov ETCS).

Toto overenie sa môže vykonať v depe.

Overenie schopnosti vozidlového zariadenia prepojiť sa s traťovým zariadením pozostáva z overenia schopnosti čítať certifikovanú eurobalízu (ak je táto funkčnosť inštalovaná vo vozidlovom zariadení) a euroslučku, a schopnosť zaviesť GSM-R spojenia pre hlas a pre údaje (ak je táto funkčnosť inštalovaná).

Ak je prítomné aj zariadenie triedy B, notifikovaný orgán musí overiť, že požiadavky skúšok integrácie, ktoré stanovuje príslušný členský štát, boli splnené.

6.2.1.2. Overenie funkčnej integrácie traťového zariadenia

Overenie sa vykoná pre traťové zariadenie riadenia a zabezpečenia inštalované na infraštruktúre. Pre zariadenie, ktoré nie je definované ako trieda A, sú v tejto TSI zahrnuté iba overovacie požiadavky spojené s interoperabilitou (napríklad EMC).

Predtým ako sa môže vykonať overenie traťovej funkčnosti, sa komponenty interoperability zahrnuté v zariadení ohodnotia v súlade s odsekom 6.1 (Komponenty interoperability) a vydá sa pre ne vyhlásenie ES o zhode. Notifikovaný orgán by mal overiť, že sú vhodné na aplikáciu (napríklad implementované voliteľné funkcie).

Funkčnosť triedy A, ktorá už bola overená na úrovni komponentu interoperability, nevyžaduje ďalšie overenie.

Pre konštrukciu ERTMS/ETCS časti traťového zariadenia riadenia a zabezpečenia sa požiadavky TSI musia doplniť vnútroštátnymi špecifikáciami, ktoré obsahujú napríklad:

— Opis trate, vlastnosti ako stúpanie/klesanie, vzdialenosť, umiestnenie traťových prvkov a eurobalízy/euroslučky, chránené miesta atď.

— Návestné údaje a pravidlá, za ktoré je zodpovedný systém ERTMS/ETCS.

Overovacie skúšky integrácie sa musia vykonať na dôkaz toho, že komponenty zariadenia sa správne prepojili a zabudovali do vnútroštátneho traťového zariadenia, čo zabezpečí, že sa dosiahla požadovaná funkčnosť a výkon zariadenia požadovaný na túto aplikáciu.

Musia sa zvážiť tieto traťové rozhrania:

— medzi rádiovým systémom triedy A a ERTMS/ETCS (Centrami rádiového riadenia RBC alebo rádio in-fill jednotkou, ak je to relevantné),

— medzi eurobalízou a traťovými elektronickými jednotkami LEU,

— medzi euroslučkou a LEU,

— medzi susediacimi centrami rádiového riadenia,

— medzi ERTMS/ETCS (RBC, LEU, rádio in-fill jednotka) a zabezpečovacím zariadením a vnútroštátnym návestením, podľa relevancie.

Musia sa overiť tieto položky:

— správnosť inštalácie ERTMS/ETCS časti traťového zariadenia riadenia a zabezpečenia (napríklad dodržanie konštrukčných pravidiel, spolupráca prepojených zariadení, absencia nebezpečných vzájomných pôsobení, a tam kde je to nevyhnutné, uskladnenie špecifických údajov podľa vyššie uvedených vnútroštátnych špecifikácií),

— správnosť prevádzok na rozhraniach s vnútroštátnym traťovým zariadením,

— schopnosť prepojenia s vozidlovým zariadením s príslušnými vlastnosťami (napríklad aplikačná úroveň ETCS).

6.2.1.3. Zhodnotenie v prechodových fázach

Rekonštrukcia existujúceho traťového alebo vozidlového zariadenia riadenia a zabezpečenia sa môže uskutočniť v následných krokoch v súlade s odsekmi 7.2.3 a 7.2.4. V každom kroku je dosiahnuté iba dodržiavanie požiadaviek TSI relevantné pre tento krok, zatiaľ čo ďalšie požiadavky zostávajúcich krokov nie sú splnené.

V tomto kroku môže zmluvná strana predložiť žiadosť na ohodnotenie zariadenia notifikovanému orgánu.

Nezávisle od modulov, ktoré si zmluvná strana vybrala, notifikovaný orgán overí, či:

— požiadavky TSI relevantné pre tento krok sa zachovávajú,

— požiadavky TSI, ktoré už boli ohodnotené, nie sú dotknuté.

Funkcie, ktoré sa už predtým ohodnotili a nezmenili a tento krok ich neovplyvnil, nemusia byť skontrolované znova.

Certifikát/certifikáty, ktorý/ktoré notifikovaný orgán vydá po pozitívnom ohodnotení zariadenia, je/sú spojený/spojené s obmedzeniami, ktoré stanovujú obmedzenie tohto/týchto certifikátu/certifikátov, ktoré požiadavky TSI sú splnené a ktoré nie sú.

Obmedzenia musia byť uvedené v registri mobilných prostriedkov a/alebo v registri infraštruktúry podľa toho, ako je vhodné.

6.2.2. Moduly

Všetky nižšie uvedené moduly sú špecifikované v prílohe E tejto TSI.

6.2.2.1. Vozidlové zariadenie

Na overovací postup vozidlového zariadenia si môže zmluvná strana alebo jej autorizovaný zástupca etablovaný v Spoločenstve vybrať buď:

— postup typovej skúšky (Modul B) pre konštrukčnú a vývojovú fázu v kombinácii so systémovým postupom riadenia kvality výroby (Modul D) pre výrobnú fázu, alebo

— postup typovej skúšky (Modul B) pre konštrukciu a vývojovú fázu v kombinácii s postupom overenia produktu (Modul F), alebo

— systém riadenia celkovej kvality s postupom konštrukčnej skúšky (Modul H2).

6.2.2.2. Traťové zariadenie

Na overovací postup traťového zariadenia si môže zmluvná strana alebo jej autorizovaný zástupca etablovaný v Spoločenstve vybrať buď:

— postup overenia jednotky (Modul SG), alebo

— postup typovej skúšky (Modul B) pre konštrukciu a vývojovú fázu v kombinácii so systémovým postupom riadenia kvality výroby (Modul D) pre výrobnú fázu, alebo

— postup typovej skúšky (Modul B) pre konštrukčnú a vývojovú fázu v kombinácii s postupom overenia produktu (Modul F), alebo

— systém riadenia celkovej kvality s postupom konštrukčnej skúšky (Modul H2).

6.2.2.3. Podmienky používania modulov pre vozidlové a traťové zariadenia

Modul SD (systém riadenia kvality výroby) sa môže vybrať iba tam, kde zmluvné strany uzavierajú zmluvu iba s výrobcami, ktorí prevádzkujú systém kvality pre výrobu, kontrolu finálneho výrobku a testovanie, ktorý schválil a posúdil notifikovaný orgán.

Modul H2 (systém riadenia celkovej kvality s konštrukčnou skúškou) sa môže vybrať iba tam, kde všetky aktivity prispievajúce k projektu subsystému, ktorý bude overený (konštrukcia, výroba, inštalácia), podliehajú systému kvality pre konštrukciu, výrobu, kontrolu finálneho produktu a testovaniu, ktorý schválil a posúdil notifikovaný orgán.

Nezávisle od vybraného modulu zhodnotenie konštrukcie zahŕňa overenie, že sa zohľadnili požiadavky odseku 4.5 (Pravidlá údržby) tejto TSI.

Nezávisle od vybraného modulu sa implementujú ustanovenia prílohy A indexov 47, A1, a kde je to relevantné, ustanovenia indexov A2 a A3.

S odkazom na kapitolu 4 o Module SB (typová skúška) sa požaduje zhodnotenie konštrukcie.

S odkazom na odsek 4.3 o module H2 (Systém riadenia celkovej kvality s konštrukčnou skúškou) sa požaduje typová skúška.

S odkazom na:

— odsek 5.2 o module SD (Systém riadenia kvality výroby),

— kapitolu 7 o module SF (Overenie výrobku),

— kapitolu 4 o module SG (Overenie jednotky),

— odsek 5.2 o module H2 (Systém riadenia celkovej kvality s konštrukčnou skúškou), validácia v podmienkach plnej prevádzky sa definuje v odseku 0 (Validácia vozidlového zariadenia) a v odseku 0 (Validácia traťového zariadenia).

Validácia vozidlového zariadenia

Pre vozidlové zariadenie validácia v podmienkach plnej prevádzky musí byť typovou skúškou. Je prijateľné, aby sa